Jedro | Bar, Crna Gora - Od danas elektronsko zakazivanje kod ljekara specijaliste\nDirektorica Direktorata za kontrolu kvaliteta zdravstvene zaštite i unapređenje ljudskih resursa u zdravstvu dr Vesna Miranović objašnjava da će realizacija ovog projekta biti u cilju brže i efikasnije zdravstvene zaštite. Međutim, kod pacijenata nije zanemarljio mišljenje da će ih ovakav sistem “natjerati” da željenog specijalistu potraže u privatnim ordinacijama.\nZa uvođenje elektronskog zakazivanja pregleda, Ministarstvo zdravlja se odlučilo nakon analize primjedbi pacijenata iz prošle godine, od kojih je veliki broj bio na račun dužine čekanja zdravstvene usluge, a značajan i na njihovu organizaciju.\n"Analizom primedbi koje su pacijenti dali, njih 2.070 za 2016. godinu, od kojih je čak 540 bilo na račun dužine čekanja na zdravstvene usluge, a 409 se odnosilo na organizaciju pružanja zdravstvenih usluga, zaključili smo da moramo krenuti od regulisanja lista čekanja i načina na koji pacijenti dolaze na te liste čekanja", kazala je Miranović. Prema njenim riječima, na uvođenje projekta elekronskog zakazivanja pregleda u ministarstvu su se odlučili iz više razloga.\n"Osnovni je da pacijentima pružimo određeni komfor prilikom zakazivanja pregleda i da im omogućimo da u mjestu gdje se nalazi njihov izabrani doktor mogu da zakažu pregled u ustanovi tercijalnog nivoa", istakla je Miranović dodajući da u zavsnosti od toga koju vrstu specijalističkog pregleda pacijent treba da ostvari, izabrani ljekar će biti u obavezi da u skladu sa uputstvom koje je dostavljeno svim domovima zdravlja pripremi pacijenta za prvi specijalistički pregled.\nIzbor kod određenog specijaliste praktično više neće biti po želji pacijenta, već su ljekari specijalisti u obavezi da dostave svoje rasporede godišnjih odmora, kongresa, a njihove slobodne termine će elektronski “posložiti” sistem koji će biti na uvidu izabranom doktoru u primarnoj zdravstvenoj zaštiti.\n"Svaki specijalistički pregled se mora obaviti u prvih 30 dana, a pacijent više neće biti u obavezi da odlazi u klinički centar, ili da zove telefonom i zakazuje pregled, već će to za njega raditi izabrani ljekar na primarnom nivou zdravstvene zaštite",rekla je Miranović.\nOna je objasnila da izabrani ljekar prilikom zakazivanja prvog pregleda ne zna kod kojeg specijaliste pacijent ide, čime se postiže da svi ljekari u kliničkom centru, bolnicama, budu podjednako opterećeni brojem pacijenata. Kontrolni pregled pacijent će obavljati kod istog specijaliste.\nDosadašnja praksa je pokazala da određeni specijalisti imaju znatno veći broj pacijenata, nego njihove kolege, što se značajnije ne odražava na mjesečne zarade u državnim ustanovama.\n-Ono o čemu Ministarstvo zdravlja razmišlja jeste stvaranje liste bona fides ljekara. Znači, najtraženijih ljekara za koje moramo da definišemo na koji način ćemo ih učiniti dostupnim pacijentima, pod kojim uslovima, da li je to jedna od mogućnosti da ljekarima pružimo šansu da dodatno zarade,a pacijentima da upravo pristupe onom ljekaru kod kojeg žele da budu, objasnila je Miranović.\nPregled kod specijaliste vremenski je ograničen na 15 minuta, a kontrolni na 10 minuta.\nPacijenti koji nemaju prebivalište u Baru, moraće kod izabranog doktora u Dom zdravlja u gradu u kome imaju prebivalište.


Rusija uvela ekonomske sankcije protiv Turske - Sputnjik Srbija\n17:00 23 Novembar 2020\nUdarna vest: Incident u Karabahu: U eksploziji mine ranjen ruski mirovnjak\nRusija uvela ekonomske sankcije protiv Turske\n20:29 28.11.2015 (osveženo 22:23 28.11.2015) Preuzmite kraći link\nRuski predsednik Vladimir Putin potpisao je Ukaz o merama za očuvanje nacionalne bezbednosti Rusije i o primeni specijalnih ekonomskih mera protiv Turske, saopšteno je iz Kremlja.\n„Predsednik Rusije Vladimir Putin potpisao je Ukaz o merama za očuvanje nacionalne bezbednosti Ruske Federacije i zaštiti građana Ruske Federacije od zločinačkih i drugih protivpravnih dejstava i o primeni specijalnih ekonomskih mera protiv Turske Republike“, piše u saopštenju.\nPutin je naložio da se od 1. januara 2016. godine obustavi dejstvo bezviznog režima s Turskom.\nU ukazu je naglašeno da se ove mere ne tiču građana Turske koji imaju dozvolu za privremeni boravak na teritoriji Ruske Federacije, kao ni onih koji su na privremenom radu u diplomatskim predstavništvima i konzulatima Turske u Rusiji.\nPredsednik Putin je takođe zabranio poslodavcima u Rusiji da od 1. januara naredne godine zapošljavaju građane Turske.\nUkaz nalaže i zabranu ili ograničenje uvoza određenih vrsta robe iz Turske u Rusiju.\n„Zabrana ili ograničenje spoljnoekonomskih operacija, koje podrazumevaju uvoz na teritoriju Ruske Federacije određenih vrsta robe poreklom iz Turske, prema spisku koji određuje Vlada Ruske Federacije (izuzev robe koja se uvozi za lične potrebe u obimu koji propisuje Evroazijski ekonomski savez)“, piše u saopštenju.\nIncident sa Su-24 imaće ozbiljne posledice\nMinistarski kabinet će izraditi spisak ugovora s turskim kompanijama na koje ove mere neće biti primenjene.\nPutinov ukaz obuhvata i rad turoperatera koji su u obavezi da građanima Rusije prekinu prodaju turističkih aranžmana za Tursku.\nZabranjena je ili ograničena i delatnost organizacija pod turskom jurisdikcijom na teritoriji Rusije.\nRuski predsednik je naložio i da se uvede zabrana čarter letova između Rusije i Turske, kao i da se pojača lučka kontrola u ruskim morskim lukama u Azovsko-crnomorskom basenu.\nPutin je takođe naredio da se pojača kontrola delatnosti turskih auto-prevoznika na teritoriji Rusije radi zaštite bezbednosti.\nekonomske sankcije, Vladimir Putin, Turska\n16:00 Amerika prebacuje tenkove i cisterne sa naftom iz Sirije u Irak\n15:44 Hrvatska šalje helikoptere i dodatne vojnike na Kosovo


NSRS: Odluke Predsjedništva BiH štetne po interese Srpske | MONDOBA\nNSRS Odluke Predsjednistva BiH stetne po interese Srpske\n15. August, 16:22\nNSRS: Odluke Predsjedništva BiH štetne po interese Srpske 0 Podijeli Podijeli na facebook Podijeli na twitter Podijeli na viber Pošalji na mail\nSkupština Srpske podržala Dodika\n29.07.2020. / 17:25 17:30\nNSRS: Odluke Predsjedništva BiH štetne po interese Srpske\nAutor SRNA 29.07.2020. / 17:25 17:30\nNarodna skupština RS je na posebnoj sjednici, dvotrećinskom većinom, potvrdila izjave člana Predsjedništva BiH iz RS Milorada Dodika o proglašenju odluka Predsjedništva BiH usvojenih bez konsenzusa na sjednici održanoj 22. jula veoma štetnim po vitalne interese Srpske.\nU vezi sa tim usvojena je odluka o potvrđivanju izjave člana Predsjedništva BiH iz Republike Srpske prema kojoj je Odluka o odobravanju zaključivanja Memoranduma o saradnji između Ministarstva bezbjednosti BiH i Ministarstva unutrašnje bezbjednosti SAD o saradnji u vezi sa upotrebom putničkih informacija veoma štetna po vitalne interese Srpske.\nUsvojena je i odluka o potvrđivanju izjave člana Predsjedništva BiH iz Republike Srpske po kojoj je odluka o odobravanju zaključivanja Ugovora o pristupanju BiH Međunarodnom istraživanju razvoja čitalačke pismenosti PIRLS 2021 veoma štetna po vitalne interese Srpske.\nDodik: Migrante nakon evidencije deportovati bez oklijevanja\nNSRS usvojila novi poslovnik o radu\nUsvojena je i odluka o potvrđivanju izjave člana Predsjedništva BiH iz Republike Srpske prema kojoj je odluka o odobravanju zaključivanja Sporazuma o učešću BiH u Programu za međunarodno ocjenjivanje učenika /PISA/ 2021 veoma štetna po vitalne interese Republike.\nOd 70 prisutnih narodnih poslanika za odluke o potvrđivanju izjava srpskog člana Predsjedništva BiH glasala su 62 poslanika, protiv su bila tri, a suzdržanih nije bilo, dok petoro nije glasalo.\nNarodna skupština je sa 54 glasa "za" usvojila zaključke skupštinske većine, odnosno Klubova poslanika SNSD-a, DNS-a, SP-a, Demosa, NDP-a, Ujedinjene Srpske, SPS-a i poslaničke grupe Nezavisni poslanici u parlamentu Srpske u vezi sa izjašnjenjem o izjavama člana Predsjedništva BiH iz Republike Srpske Milorada Dodika.\n"Svjesni značaja upotrebe API /unaprijed dostavljenih informacija o putnicima/ i evidencije PNR podataka /evidencija o imenima putnika/, koji su se pokazali kao efikasno i neophodno sredstvo za organe sprovođenja zakona u efikasnom rješavanju savremenih bezbjednosnih prijetnji, Narodna skupština podržava zaključivanje sporazuma o razmjeni pomenutih podataka, ali isključivo u skladu sa pozitivnim pravnim propisima u BiH i međunarodnim standardima u ovoj oblasti, a posebno uvažavajući i štiteći osnovna ljudska prava građana predviđena međunarodnim instrumentima kojima je BiH pristupila i koja su zagarantovana Ustavom", navedeno je u prvom zaključku.\nU drugom zaključku skupštinske većine se ističe - Narodna skupština podržava učešće obrazovnih sistema iz BiH, odnosno Srpske, u Međunarodnom istraživanju razvoja čitalačke pismenosti PIRLS. Ugovor o pristupanju BiH tom istraživanju za 2021 ne odražava ustavnu strukturu BiH niti ustavne i zakonske nadležnosti Srpske ni u smislu načina na koji se prikazuju rezultati testiranja niti u smislu učešća predstavnika Srpske u Upravnom odboru i koordinacionim tijelima.\nU trećem zaključku zadužuje se Vlada Srpske da preduzme potrebne aktivnosti da bi Srpska samostalno učestvovala u Međunarodnom istraživanju razvoja čitalačke pismenosti PIRLS.\n"Narodna skupština podržava učešće obrazovnih sistema iz BiH, odnosno Srpske, u Programu za međunarodno ocjenjivanje učenika PISA 2021. Sporazum o učešću BiH u Programu PISA 2021 ne odražava ustavnu strukturu BiH niti ustavne i zakonske nadležnosti Srpske ni u smislu načina na koji se prikazuju rezultati testiranja niti u smislu učešća predstavnika Srpske u Upravnom odboru i koordinacionim tijelima", navedeno je u četvrtom zaključku.\nU petom zaključku zadužuje se srpski član Predsjedništva BiH da u skladu sa svojim ovlaštenjima, a u skladu sa Zakonom o postupku zaključivanja i izvršavanja međunarodnih ugovora, pokrene novu inicijativu i pregovore za zaključivanje Sporazuma o učešću BiH u Programu za međunarodno ocjenjivanje učenika PISA 2021 uz obavezno poštovanje mišljenja i stavova nadležnih organa Srpske. Za učestvovanje Srpske u PISA testiranju 2024. potrebno je preduzeti potrebne radnje da bi Srpska samostalno učestvovala u ovom programu.\nPoslije ovih odluka Narodne skupštine, kako je propisano Ustavom, osporavane odluke Predsjedništva neće imati učinka.\nNakon glasanja, predsjednik Narodne skupštine Republike Srpske Nedeljko Čubrilović zaključio je 15. posebnu sjednicu.\nDodik poslanicima: Glasate da li ste za Dodika ili za Džaferovića i Komšića\nSutra posebna sjednica NSRS na Dodikov zahtjev\nDodik: Rehabilitovati ideju SAD o izdvajanju RS iz BiH\nZaštita nacionalnog interesa |\nU Narodnu skupštinu RS stigao Dodikov zahtjev za održavanje sjednice\nNSRS Narodna skupština RS Milorad Dodik\nLudilo na grčkoj granici: Kolona od 4.000 vozila se proteže 20 kilometara, neki čekaju već tri dana (VIDEO)\nKvar na sistemu\nJako nevrijeme pogodilo Mostar, oštećeno nekoliko vozila (FOTO)\nNe damo reke Srbije\nPobuna protiv MHE u Rakiti: Građani macolama razbijali beton i golim rukama čupali cijevi da odbrane rijeku!\nDječak od osam godina zaražen koronom, još tri nova slučaja u Brčkom\nRatnom vojnom invalidu iz Srbije hrvatski veteran poklonio protezu za nogu\nFBiH: Od 885 testirana uzorka pozitivno 173, preminule dvije osobe\nRaste broj zaraženih u Hrvatskoj, među njima i dijete, u Varaždinu umrla žena\nKrađa u Bakingemskoj palati: Poslužitelj ukrao vrijednu medalju, pa pokušao da je proda\nU Srpskoj testirano 489 uzoraka, pozitivnih 89, najviše iz Banjaluke\nPožar u migrantskom centru na Ilidži, Alžirac životno ugrožen\nSindikat poručio: Nastava neće početi dok se ne obezbijede uslovi\nDanas pljuskovi i grmljavina, najviša temperatura do 31 stepen\nUžas u Crnoj Gori: Porodilja došla u bolnicu, beba pronađena mrtva u veš mašini\nOd danas u FBiH cijena PCR testa 140 KM\nGradiška: Kvar u sistemu na hrvatskoj strani, auta se preusmjeravaju na Gradinu\nU saobraćajnoj nesreći na prevoju Komar stradala dva mladića\nUpravo gledate Kenan Tahirović: Dečko Tijane eM je morao da napusti snimanje "Žene od sultana"! 0 Video Pre 3 h Kenan Tahirović nam je otkrio detalje sa snimanja spota "Žena od sultana" i kako je bilo sarađivati sa Tijanom eM,...


Igokea pobijedila Široki | Banjaluka.net\nKošarkaši Igokee pobijedili su Široki rezultatom 86:70 u odgođenoj utakmici 15. kola Lige BiH.\nBolje je Igokea otvorila utakmkicu, povela sa 10:2, a nakon deset minuta domaći tim imao je prednost od pet poena 24:19.\nU drugoj dionici Široki je došao do vođstva 27:26, ali je od tog momenta Igokea zaigrala angažovanije i na poluvrijeme otišla sa prednošću od devet minuta 40:31.\nNastavila je Igokea sa kvalitetnom igrom i na kraju je došla do pobjede od 16 poena razlike što je bilo bitno jer su Aleksandrovčani u Širokom izgubili sa 13 koševa.\nNajefikasniji igrač utakmice bio je Rašad Von sa 20 koševa dok je 18 poena postigao Dalibor Ilić.


Saradnja Srbije i Italije na zaštiti kulturnog nasleđa - Ministarstvo kulture i informisanja\nSaradnja Srbije i Italije na zaštiti kulturnog nasleđa\nMinistar kulture i informisanja Ivan Tasovac prisustvovaće Konferenciji za novinare koja će se u utorak, 16. juna, u 11 časova održati u Ambasadi Republike Italije u Beogradu, povodom gostovanja izložbe Galerije Matice srpske u Nacionalnoj Galeriji Umbrije u Peruđi. Pored ministra Tasovca na konferenciji će govoriti ambasador Republike Italije u Srbiji Đuzepe Manco, pokrajinski sekretar za kulturu i javno informisanje AP Vojvodine Slaviša Grujić i upravnica Galerije Matice srpske Tijana Palkovljević Bugarski.\nIzložba „Srpske ikone između tradicije i modernosti. Paralele“ nastavak je dobre saradnje italijanskih i srpskih institucija u oblasti zaštite kulturnog nasleđa, koja će biti. zaokružena konferencijom Paralele, čiji će prvi deo biti održan u Peruđi, a drugi u Novom Sadu, krajem 2015. godine.\nPokrovitelji izložbe su Ministarstvo kulture i informisanja Republike Srbije, Sekretarijat za kulturu i informisanje AP Vojvodine, Ambasada Italije u Beogradu, Ministarstvo kulturnih dobara, kulturnih aktivnosti i turizma Republike Italije, Region Umbrija i, grad Peruđa sa svojim institucijama.


Zvezdina deca napravila čudo! - Sportske.net\nTrener omladinskog tima Crvene zvezde Slavoljub Đorđević rekao je danas da su mladi fudbaleri tog kluba pobedom nad Olimpijakosom i prolaskom u narednu fazu Lige šampiona napravili čudo.\nMiloje odlučio, počinje Vukanović!Šta sad čeka Zvezdine omladince u U19 Ligi šampiona? Sve o žrebu i potencijalnim rivalima!EVROPSKA (U19) ZVEZDA! Nastaviće se...LŠ (U19) - Zvezda na pragu nokaut faze!Ostavio trag i u Zvezdi i u Olimpijakosu, ali prednost daje Grcima!\nZvezdini omladinci su pobedili Olimpijakos sa 1:0 i tako prošli u narednu fazu Lige šampiona kao drugoplasirani u Grupi B, iza Bajern Minhena, a ispred Totenhema i grčkog kluba.\n"Čestitam mojim igračima na velikom uspehu koji su postigli. Malo je ljudi verovalo u njih. Ovo što su uradili kao najmlađi u Ligi šampiona, sa suženom rotacijom igrača, uz uporedno igranje domaćeg prvenstva je za svaku pohvalu.\nImaju veliki karakter i pokazali su još jednom da Zvezda ne mora da brine za budućnost", rekao je Đorđević posle utakmice u Atini.\n"Ušli smo bojažljivo u taj meč, bio je težak trenutak za nas, imali smo i neke kikseve u prvenstvu, ali su na tom susretu videli da ne zaostaju za evropskim ekipama.\nPotom je došao susret sa Olimpijakosom i tu su videli da imaju kvalitet da prođu grupnu fazu. Ostvarili smo veliki napredak u prethodnom periodu, u svakom segmentu", kazao je Đorđević.\nČestitao je svojim igračima na napretku tokom sezone i zahvalio je rukovodstvu kluba, a pre svega Draganu Mladenoviću i Nikoli Jeliću.\n"Svi su napredovali, svaka im čast. Želeo bih da zahvalim rukovodstvu Crvene zvezde, Zvezdanu Terziću i Mitru Mrkeli, ljudima iz Omladinske škole, pre svih Draganu Mladenoviću i Nikoli Jeliću koji su jedini uz mene, verovali u ovu decu, kao i navijačima koji su nas maksimalno podržavali u svakom meču", istakao je Đorđević.\nOn nije želeo da razmišlja o potencijalnom rivalu u narednoj fazi, koga će Zvezda saznati u ponedeljak.\n"Još su sveži utisci, nismo ni stigli da razmišljamo o tome. Ovo je bila kvalitetna grupa, igrali smo sa mnogo dobrim ekipama.\nKo god da bude, to je dvomeč, nešto drugačije u odnosu na grupnu fazu. Ono što mogu da obećam je da će deca dati maksimum protiv bilo kog rivala", rekao je Đorđević.


Izvor: SrbijaDanas.com, 16.Jan.2021, 10:55\nPrvi čovek crveno-belih otvorio karte.\nPredsednik Crvene zvezde Nebojša Čović otkrio je da želi Filipa Petruševa, reprezentativca Srbije koji sa uspehom brani boje Mege.\nPrema >> Pročitaj celu vest na sajtu SrbijaDanas.com << rečima prvog čoveka crveno-belih, Petrušev je i dalje igrač Baskonije, odakle je 2016. otišao na školovanje u SAD.\nNaime, šampion Španije je tražio obeštećenje koje je nasmejalo Nebojšu Čovića, čak i kada su smanjili taj iznos, ali dogovor ipak nije postignut.\n- Imali smo razgovor, ne direktno sa njim, već sa njegovim odgovarajućim menadžerima. Zvezda prosto nema te pare - rekao je Čović za "Sputnjik", a potom nastavio:\n- On je igrač Baskonije, koja je tražila da platimo 1,5 miliona evra, na šta sam se nasmejao. Posle toga je to "skinuto" na 800 hiljada, na šta sam se još više nasmejao. Imali smo još drugih predloga, to nije ispalo realno i uradili smo maksimalno šta smo mogli. Želim mu uspešnu karijeru, on je dete ponikao u Železniku, tamo je živeo, tamo su mu valjda i roditelji i želim mu da napravi izuzetnu karijeru. Radi se o izuzetno kvalitetnom momku, vanserijskih igračkih mogućnosti i očekujem ga sledeće sezone u NBA - dodao je predsednik evroligaša.\nPodsetimo, Filip Petrušev je igrao za "večite rivale" u mlađim kategorijama, ali se školovao u inostranstvu. Predsednik Zvezde ne razume kako je dopušteno da promakne takav talenat.\n- Bio je kod nas, u FMP-u je bio godinu dana, posle toga je dve godine bio u Partizanu. Sad se postavlja pitanje, a ja sam napravio analizu kod nas kako se to događalo, kako da mi izgubimo takvog klinca? Kako se nama tako stručnim ljudima u gradu košarke desi da mi to promašimo.\nCrveno-beli doživeli novi neuspeh...Košarkaši Crvene zvezde doživeli su ubedljiv poraz u 20. kolu Evrolige, od Valensije u Španiji (izveštaj pročitajte OVDE)...Čelsi tone sve dublje, Frenk Lampard je na ivici otkaza, a večeras (18.30) ga čeka gostovanje Fulamu, koji je vezao pet remija u Premijer...


Utorak, 03 April 2018 19:40\nNa području Prijedora danas su se dogodile dvije saobraćajne nezgode u kojima je lakše povrijeđeno 12 lica. Portparol Policijske uprave Prijedor Vesna Pačariz potvrdila je da se prva nezgoda dogodila oko 8.30 časova na magistralnom putu Prijedor-Novi Grad kada su se sudarili teretno vozilo kojim je upravljao D. M. (48) iz Petrova i putnički automobil “mercedes” koji je vozio B. D. (31) iz Banjaluke.\n"I vozači i putnici u oba vozila zadobili su lakše povrede, a riječ je o deset lica koja su nakon ukazane ljekarske pomoći u prijedorskom Domu dravlja puštena na kućno liječenje", potvrdila je Pačarizova.\nDruga saobraćajna nezgoda dogodila se oko devet časova u mjestu Končari na magistralnom putu Prijedor-Banjaluka, kada je došlo do sudara putničkog vozila “sitroen” kojim je upravljao C. N. (25) iz Prijedora i automobila “golf” koji je vozilo R. D. (80) iz Prijedora, a oba lica su lakše povrijeđena.\nUviđaj u oba slučaja obavili su policijski službenici za bezbjednost saobraćaja iz Prijedora.\nPosljednja izmjena Utorak, 03 April 2018 18:39\nViše iz kategorije: « Dogovorili se Republičkim tužilaštvom da budu osuđeni na 19 godina zatvora Više osoba povrijeđeno u udesu u kanjonu Vrbasa »


EDS u posjeti Mreži mladih PzP-a\nObjavljeno 19 Juni 2014\nČlanovi Mreže Mladih Pokreta za Promjene razgovarali su sa predstavnicima EDS (European Democratic Students), organizacije koja okuplja studente iz 35 zemalja koji pripadaju partijama desnog centra, zvaničnoj studentskoj organizaciji Evropske narodne partije (EPP).\nPredsjednik MMP Nikola Bajčetić, pozdravio je kolege iz EDS-a, predstavio im organizaciju i strukturu MMP-a kao i način funkcionisanja, ulogu, i zadatke MMP-a u Crnoj Gori. Predstavnici Mreže mladih su svoje kolege informisali i o situaciji u Crnoj Gori, posebno kada je u pitanju vladavina prava, učešće mladih u političkom životu zemlje ali I načinima na koji jedna politička organizacija može da poboljša njihov ukupan status.\nTokom sastanka sa kolegama iz MMP, predstavnici EDS istakli su značaj proširenja Evropske Unije ka Zapadnom Balkanu I dodali da EU u ovom trenutku primjenjuje dobar pristup. Osim toga, predstavnici EDS su naglasili da se mora I može uraditi još mnogo više na polju jačanja civilnog sektora, posebno u oblasti prekograničnih projekata koji mogu da imaju direktan uticaj na bolji život građana, zbog čega su I predstavnici EDS I organizovali ovu posjetu.\nTokom posjete , sagovornici su zajednički konstatovali da je dijalog ključ uspjeha za bolje razumijevanje mladih na Balkanu, te da je saradnja među njima jedini način za što brže priključenje zemljama Evropske Unije.\nMisija EDS pod nazivom ‘Mission 6.1’ organizovanaje sa ciljem da 25 mladih ljudi iz zemalja ne samo Evropske Unije, već I onih koje još uvijek nisu postale članice, da obiđu 6 zemalja tokom 6 dana u jednom autobusu, I da sa svojim vršnjacima razgovaraju na temu ‘Društvena prava za mlade ljude- jednake mogućnosti za uspjeh’.\nRezultati njihove posjete zemljama zapadnog Balkana biće predstavljeni tokom EDS ljetnjeg univerziteta u Talinu od 8 do 13 jula.\nMladi iz EDS-a su ranije tokom dana posjetili crnogorski parlament gdje ih je primio potpredsjednik Skupštine prof. dr Branko Radulović, dok su na radnom ručku u parlamentu sa njima razgovarali poslanici DF-a i potpredsjednici PzP-a, Koča Pavlović i Branka Bošnjak, kao i predsjednik i potpredsjednica MMP-a Nikola Bajčetić i Anika Mentović.


Dačić: Protest Gej strejt alijanse opravdan\nMinistar unutrašnjih poslova Srbije Ivica Dačić pozvao je danas na odustajanje od nasilničkog ponašanja i poručio da država neće tolerisati nasilje i napade po\nbilo kom osnovu.\n"Država mora da pošalje jasnu poruku da niko ne smije da napada druge, bez obzira na nacionalne, vjerske, ideološke, seksualne i ostale razlike", rekao je Dačić novinarima u Urgentnom centru poslije posjete djevojci koju je maloljetni napadač teško povrijedio jer je nosila majicu sa LGBT oznakom.\nOn je ocenio da je današnji protest Gej strejt alijanse u Beogradu zbog napada kojima su poslednjih dana bili izloženi pripadnici LGBT populacije opravdan, jer predstavlja generalno protivljenje nasilju i tolerisanju nasilja koje postoji u društvu.\nDačić nije mogao da kaže koliko policajaca obezbjeđuje skup, ali je reako da će učesnici biti zaštićeni i da bi bio "bezobrazluk" pokušaj napada na njih.\nDačić je ocijenio da je otkazivanje Parade ponosa bilo neophodno, što potvrđuju učestali napadi na pripadnike LGBT populacije, jer pokazuju da bi do sličnog nasilja u većim razmjerama došlo i tog dana.


Otpisuju 330 milijardi duga za porez\nPoreska uprava će otpisati potraživanja u iznosu od oko 330 milijardi dinara prema firmama za koje je gotovo izvesno da nisu u stanju da ih izmire, saznaje „Blic”.\nTo bi značilo da će biti naplaćeno svega 30 milijardi dinara, ili manje od 10 odsto ukupnog poreskog duga.\n- Na sledećem spisku dužnika koji bude objavila Poreska uprava, svi ovi dugovi će biti otpisani jer ih nije moguće naplatiti. Trebalo bi napraviti realne spiskove dužnika - kaže za „Blic” Dejan Vidojević, zamenik direktora ove institucije.\nEkonomisti, međutim, tvrde da dugove ne bi trebalo odmah otpisivati, jer sve dok firme raspolažu nekom imovinom postoji šansa da se deo dugovanja naplati.\n- Svuda u svetu se oduzima imovina ako se porezi ne plaćaju, samo kod nas to nikome ne pada na pamet - kaže ekonomista Mahmut Bušatlija.\nOn dodaje da se među 500 dužnika Poreske uprave nalaze i preduzeća iz kojih su gazde izvlačile profit nauštrb poreza i doprinosa koje nisu uplaćivali radnicima.\nOn veruje da ni novi način naplate poreza i doprinosa u kome banke pomažu Upravi pri kontroli uplata neće dati rezultate dok se ne sprovede reforma poreskog sistema.


BLISKI ISTOK: More, nafta i rakete | Antidot-New\nBOŠKO JAKŠIĆ 17. jan 2020.\nBLISKI ISTOK: More, nafta i rakete\nSvaka tenzija između SAD i Irana namah uzburka vode između Persijskog i Omanskog zaliva, moreuza Hormuz koji je geopolitički i finansijski jedan od strateški najvažnijih pomorskih puteva sveta.\nDa li će Iran posle američkog ubistva generala Kasema Solejmanija pokušati da blokira ili sabotira tesnac kojim njegovi veliki rivali iz Zaliva svakodnevno transportuju 21 milion barela nafte u vrednosti od 1,2 milijarde dolara – kao što je pretio tokom ranijih kriznih situacija?\nDa li bi došlo do direktnog sučeljavanja Islamske Republike i Sjedinjenih Država koje u Bahreinu drže Petu flotu da bi zaštitile svoje arapske saveznike, a Iran je već uvežbavao operacije potapanja američkih nosača aviona?\nEksperti procenjuju da je malo verovatno da se Teheran odluči na blokadu najprometnijeg puta kojim prolazi blizu 30 odsto svetske nafte transportovane morem. Umesto remećenja energetske transverzale i napada na tankere koji bi raketirale cenu nafte, Iran je odabrao da se za likvidaciju generala Solejmanija u blizini bagdadskog aerodroma osveti raketnim napadom na dve američke baze u Iraku.\nTenzija je u međuvremnu počela da popušta, posebno pošto je iranska vojska, ljudskom greškom, oborila ukrajinski civilni avion pored Teherana u kome je stradalo 176 osoba. Na spisku putnika bilo je 82 Iranaca, a činjenica da su vlasti u prvim danima posle nesreće negirale da je Boing 737-800 oborila iranska raketa izazvala je masovni revolt Iranaca.\nIncident je moguće pomerio fokus sa Hormuza, čemu je dodatno doprinela i namera Irana da ne nanosi štetu Kataru, velikom izvozniku gasa i svom usamljenom savezniku u Zalivu, kao i smrt sultana od Omana, zemlje koja pokušava da posreduje u sukobu šiitskog Irana i sunitske Saudijske Arabije, glavnih rivala za prevlast u regionu.\nBilo kakav oružani konflkt ne bi bio ni u interesu Kine koja kupuje 50-70 odsto iranske nafte, i to u vremenu kada je administracija Donalda Trampa pooštrila sankcije Iranu preteći državama i firmama koje kupuju iransku naftu, glavni izvor prihoda Islamske Republike.\nTramp se posle unilateralnog povlačenja SAD iz nuklearnog sporazuma koji su pet stalnih članica Saveta bezbednosti, plus Nemačka, 2015. potpisali sa Iranom oslanja na politiku “maksimalnog pritiska” na režim u Teheranu koji optužuje za razvoj programa balističkih raketa, umešanost u regionalne konflikte, za podršku libanskim Hezbolasima i drugim militantnim grupama po Jemenu, Iraku i Siriji koje Vašington smatra “terorističkim”.\nIranski predsednik Hasan Rohani je, uz podršku vrhovnog vođe ajatolaha Ali Hamneija, odmah posle američkog pokušaja rušenja sporazuma zapretio da će Islamska Republika blokirati moreuz Hormuz ukoliko SAD pokušaju da spreče izvoz iranske nafte.\nIran je u vodama Zaliva održavao velike pomorske manevre kao “poruku Americi” zbog zavođenja sankcija. Uvežbavana je operacija zatvranja Hormuza. Prvi put je na jedan ratni brod montiran “Božanski osvajač”, savremeni raketni sistem proizveden u Iranu, a potom je predstavljen i prvi iranski borbeni lovac četvrte generacije. “Vi možete da počnete rat, ali mi smo ti koji ćemo pobediti”, poručivao je tada upravo general Kasem Solejmani.\nNisu se smanjivale potencijalne opasnosti od sukoba u moreuzu između Irana i Omana koji je na jednom mestu širok tek 33 kilometra. Hormuz je i dalje veoma neuralgična akvatorija u Persijskom zalivu između ostalog i zato što ne popušta rivalstvo Teherana i Rijada.\nSaudijska nafta čini i dalje najveći deo transporta koji prolaze Hormuzom uprkos naporima da se gradnjom naftovoda nađu alternativni pravci. Kada su iranske rakete pogodile dve američke baze u Iraku, saudijska tankerska kompanija odmah je privremeno suspendovala prevoz.\nBritanska kraljevska mornarica uputila je ratne brodove kao zaštitu svojih plovila. Sa dobrim razlogom: jula 2019. iranska Revolucionarna garda je za neko vreme zaplenila dva britanska tankera. Istog meseca sa broda američke mornarice je iznad nemirnih voda oboren iranski dron, a Tramp je pozvao Kinu, Japan i druge zemlje da zaštite svoje brodove koji prolaze kroz Hormuz.\nNajveći deo, 76 procenata, nafte koja se transportuje kroz tesnac odlazi za Aziju, ali i SAD iz regiona uvoze više od 30 miliona barela mesečne. U potu je oko 1,7 milijardi dolara, 10 procenata ukupnog američkog uvoza za mesec dana. Svaka iranska pretnja zatvaranjem Hormuza beleži se na osetljivom svetskom tržištu nafte, a svaki konflikt bi uneo haos u svetsku trgovinu.\nKada je Tramp aprila 2019. saopštio da neće biti olakšica za zemlje koje kupuju iransku naftu, cene su odmah skočile na najviši nivo od novembra 2018. Tokom prvih dana poslednje krize premije osiguranja tankerskog transporta kroz Hormuz su za samo nedelju dana udvostručene: sa 0.15 odsto u decembru na 0,35 procenata. Zavisno od vrste broda, to znači da je jedno putovanje skuplje za između 150.000 i 200.000 dolara.\nVašington ima sve interese da štiti Hormuz. Iran bi pre mogao da se odluči da ometa naftni saobraćaj nego što bi ušao u direktni sukob sa Amerikom, ali i to bi bila složena i riskantna operacija. Eksperti procenjuju da bi iranske podmornice i brodovi morali da polože najmanje 1.000 mina u vode Hormuza – rizikujući izvoz sopstvene nafte na tržišta koja se ne obaziru na Trampove pretnje. Kina, Indija, Japan i Južna Koreja morale bi da potraže alternativne izvore uvoza, što bi bio dodatni udarac iranskoj naftonoj industriji koja je ozbiljno pogođena američkim sankcijama.\nTeheran se nada da bi njegove pretnje američkim nosačima aviona mogle da primoraju Vašington da snizi tenziju. Još 2015. Iran je u blizini ostrva Larak, kod Hormuza, izveo masivni napad na napravljenu gigantsku verziju nosača klase Nimic. Prikazi operacije “Veliki prorok 9” na iranskoj TV, uključujući i brzo miniranje mora kako bi se nosač “izolovao”, značili su da Teheran želi da Amerikanci vide poruku o sposobnosti iranske armije da u napadu angažuje mornaricu, helikoptere i raketne snage sa kopna.\nVode Hormuza i dalje su više nego ustalasane.


Niška televizija » SINOS: Set medijskih zakona posledica lobiranja ANEM-a (VIDEO)\nSet medijskih zakona, koji je usvojen prošle godine, nije u skladu ni sa Ustavom Srbije ni sa evropskim standardima već je posledica političkog, finansijkog i medijskog lobiranja koje je predvodio ANEM, izjavila je predsednica Sindikata novinara Srbije Dragana Čabarkapa.\nTvrdnja da država mora da se povuče iz vlasništva u medijima je obmana, tvrdi Čabarkapa navodeći da to nije slučaj u svim evropskim zemljama a pojedine odredbe medijskih zakona uopšte nisu u skladu sa evropskim standardima.\nPostavlja se pitanje Zašto se gasi Međunarodni radio Srbija, koji emituje program na 12 svetskih jezika, kada sve zemlje u Evropi imaju svoje međunarodne radije, upitala je.\nMedijskim zakonima je predviđeno da lokalna samouprava ne može da bude osnivač medija, što je suprotovno Ustavu Srbije koji kaže da svako može da osnuje medij, naglasila je Čabarkapa. Ona je, na forumu „Reforme po leđima radnika“, koje je organizovao ASNS, ukazala, da se novim zakonom predviđa da vlasnici medija mogu da budu i\nofšor kompanije, što znači da će vlasništvo u medijima i dalje biti netransparentno, a i to je suprotno evropskim standardima.\nPodsetila je da je Sindikat novinara Srbije u septembru prošle godine podneo Ustavnom sudu inicijativu za ocenu ustavnosti medijskih zakona a u novembru zahtev za donošenje privremenih mera kako se zakon ne bi sprovodio dok Ustavni sud ne da svoju ocenu, ali do sada niko nije reagovao


2399\tObjavljeno 15 maj 2022 Autor: Bojan Trgić\nNašu analizu Izborne jedinice dva nastavljamo, ovog puta sa partijom Ujedinjena Srpska, koja je, bar kada je u pitanju ova izborna jedinica, pretrpila brojne promjene pa je pitanje šta će se sve dešavati u ovoj stranci do izbora u oktobru.\nKrenimo ispočetka, odnosno, od izbora 2018. godine, na kojima je Ujedinjena Srpska na čelu sa Slavkom Dunjićem u izbornoj jedinici dva osvojila 4.100 glasova, što na kraju nije bilo dovoljno za jedan direktan mandat, što je Dunjić priželjkivao. Od ovakvih rezultata najviše je profitirao vrh stranke, o čemu ćemo kasnije govoriti.\nNakon toga imamo lokalne izbore 2020. godine na kojima Ujedinjena Srpska osvaja 3.621 glas, što je čini drugom partijom po snazi u Gradišci sa pet osvojenih mandata. Ipak, ovakvi izborni rezultati počeli su komplikovati stvari unutar partije, gdje su Vesna Gluvić-Čelić i Tanja Pećanac prvo istupile iz Kluba, a zatim je Vesna Gluvić-Čelić napustila partiju i prešla u SDS. Za sada je nepoznat status Tanje Pećanac, koja je u dobrim odnosima sa Vesnom Gluvić-Čelić pa bi se i ona mogla pridružiti kolegici, koja će po svemu sudeći biti novi predsjednik Gradskog odbora SDS-a Gradiška.\nBilo kako bilo Ujedinjena Srpska u Skupštini grada Gradiška ima tri jedinstvena odbornika, a odnedavno Gradskim odborm predsjedava Siniša Adžić, koji je na tom mjestu zamijenio Slavka Dunjića. Dunjić se krajem prošle godine povukao sa svih funkcija u partiji ali je njegovim odlaskom ostalo dosta problema. Novi predsjednik Siniša Adžić ima puno problema, jer nema podršku vrha partije kao Dunjić, dok sa druge strane u partiji postoje određene struje koje nije lako kontrolisati.\nKada govorimo o strujama, tu imamo Jovanu Kodić i njenu grupu, uz koji stoji pomoćnik ministra finansija u Vladi Republike Srpske, Bojan Macura. Isto tako ne treba zanemariti snagu Dragana Popovića iz Nove Topole, koji neće igrati po Adžićevim pravilima.\nAko svemu ovome dodamo slabu podršku vrha stranke i Nenada Stevandića, koji je samo jednom došao u posjetu partiji, otkako je na njeno čelo u Gradišci došao Siniša Adžić, jasno je da će Ujedinjenoj Srpskoj biti teško napraviti mandat na izborima u oktobru.\nKada govorimo o listi i tu će biti dosta problema, obzirom da Ujedinjena Srpska nema formirane odbore u Laktašima i Prnjavoru, dok je prošli put Gradiška imala primat kada je u pitanju nosilac liste. Ovog puta bi Srpčan mogli tražiti mjesto nosioca, koji su predvođeni Milošem Budićem uspjeli napraviti tri mandata u svojoj lokalnoj zajednici.\nBilo kako bilo najozbiljniji kandidat za nosioca liste je predsjednik GO US Gradiška, Siniša Adžić, nakon njega bi na drugo mjesto mogla doći Jovana Kodić, gdje bi poslije njih na red došli Srpčani, Miloš Budić i Bojan Đenić. Pitanje je da li će Adžić ući u trku u kojoj ga Stevandić bodri da mu napravi kompenzacioni mandat.\nIsto tako ostaje da vidimo da li će Adžić dobiti podršku vrha stranke da konsoliduje redove ili će biti primoran da traži neku vrstu alternative.\nBojan Trgić\tUjedinjena Srpska Gradiška\tSlavko Dunjić


TOMIĆ PRED 'MEČ LOPTU': Igramo bez Lazića, Mornar je rastrčan i motivisan - Jadranska liga, Košarka\nHotSport»Košarka»Jadranska liga»TOMIĆ PRED ‘MEČ LOPTU’: Igramo bez Lazića, Mornar je rastrčan i motivisan\nTOMIĆ PRED ‘MEČ LOPTU’: Igramo bez Lazića, Mornar je rastrčan i motivisan\nStrahinja Nikolić| 2019-02-08T13:36:16+02:00\t8. feb 2019. 13:09|0 komentara|KK Crvena zvezda\nKošarkaši Crvene zvezde imaju prvu meč loptu za zauzimanje pol pozicije pred plejof ABA lige. Matematički gledano, crveno-belima je potrebna još jedna pobeda u naredna četiri kola i ona će garantovati prvu poziciju na tabeli pred početak plejofa regionalnog takmičenja.\nPrva prilika je već u subotu u Baru, gde izabranici Milana Tomića gostuju ekipi Mornara. Neće biti ni malo lako jer ekipa Mornara na domaćem terenu beleži odlične rezultate i nalazi se u seriji od četiri pobede u Baru. Očekivanja pred narednu utakmicu izneo je trener Crvene zvezde Milan Tomić:\n– Očekuje nas utakmica protiv ekipe koja je rastrčana, igra veoma brzo i uz puno šuteva za tri poena. Igraju veoma dobro kod kuće, namučili su na svom parketu sve timove koji se bore za vrh, pobeđivali ih ili gubili u vrlo neizvesnim završnicama. Još uvek nisu matematički obezbedili mirnu poziciju na tabeli, što znači da će odigrati veoma motivisano. Zbog toga moramo da odgovorimo čvrstom igrom bez padova i praznih minuta, rekao je Tomić, a onda se osvrnuo na zdravstveni bilten ekipe:\n– I dalje smo bez Branka Lazića, a bolesni su bili Filip Čović i Marko Kešelj. Stratos Perperoglu ima određenih problema sa leđima, dodao je trener crveno-belih.\nSvoja očekivanja pred gostovanje u Baru izneo je i prvotimac Crvene zvezde Ognjen Dobrić:\n– Očekuje nas utakmica u Baru, još jedno veoma nezgodno gostovanje u ABA ligi. Mornar je veoma kvalitetna ekipa, igraju brzo i ne ustručavaju se da šutiraju kada god im ostavite malo prostora. S toga, jasno je da moramo da pokažemo čvrstinu u odbrani, a pogotovo na bekovskim pozicijama. Imaju prepoznatljiv stil igre, forsiraju brzu košarku i ne smemo da dozvolimo da nas uvedu u njihov ritam. Potrebna nam je koncentracija svih 40 minuta ako želimo da upišemo novu pobedu u ABA ligi, rekao je Dobrić.\nTAGOVI: Crvena Zvezda, Milan Tomić, Ognjen Dobrić


Mali: Matematičari nisu bili na balkonu zbog diskriminacije\nM. D. 25. januara 2016. 16:49\n„Matematičari se nisu pojavili na balkonu kako ostali učenici koji su osvajali medalje tokom prošle godine ne bi bili diskriminisani.“ navodi Siniša Mali.\n„Više od 50 učenika osnovnih i srednjih škola je osvojilo medalje tokom prošle godine i imali smo najbolju nameru da ih sve pozovemo da dođu na balkon, ali je to bio bezbednosni rizik“, rekao je Mali novinarima prilikom obilaska preduzeća Gradska čistoća.\n„Ne dao Bog da se nešto desi, onda biste nas pitali zašto niste vodili računa o tome“, rekao je Mali.\nKako je dodao, Grad Beograd će tokom manifestacije Dani Beograda napraviti poseban prijem za te učenike u Skupštini grada.\n„Želimo sve da ih pozovemo i da im pokažemo da nam je stalo do toga da naši mladi, koji su najbolji u nečemu što su radili, dobiju podršku i grada i svoje države“, objasnio je Mali.\nNa pitanje novinara zašto je bilo najavljeno da će se matematičari pojaviti na balkonu, gradonačelnik je ponovio da nije želeo da se pravi diksriminacija među učenicima, a fizički i iz bezbednosnih razloga nije bilo moguće da se svi pojave na balkonu.\nDodao je da je grad zahvalnost mladim matematičarima iskazao tako što je ispunio njihovu želju da prisustvuju finalnoj utakmici Evropskog prvenstva u vaterpolu između Srbije i Crne Gore.\nPrethodno je u petak, 22. januara iz Skupštine Beograda najavljeno da će svečani doček na balkonu Skupštine biti organizovan za vaterpolo reprezentaciju Srbije i sedam mladih matematičara koji su učestvovali na Međunarodnoj olimpijadi u Kazahstanu gde su osvojili tri zlatne, jednu srebrnu i dve bronzane medalje.\nVesić: Deca nisu bila na balkonu iz bezbednosnih razloga\nGradski menadžer Goran Vesić izjavio je danas, povodom toga što se mladi matematičari nisu pojavili na balkonu Starog dvora sa vaterpolistima, da je tokom prošle godine oko 50 dece osvojilo zlatne medalje i da iz bezbednosnih razloga nije bilo moguće da sva ta deca budu na balkonu.\n„Tokom prošle godine je bilo desetak takvih olimpijada što iz matematike, fizike, hemije i drugih nauka. Oko 50-oro dece je osvojilo zlatne medalje, osvojilo odličja i naprosto iz bezbednosnih razloga nije bilo moguće da sva ta deca budu na balkonu, jer to nije samo pet, šest ili sedam, već 50-oro njih“, rekao je Vesić novinarima u Dečijem kulturnom centru Beograd.\nPrema njegovim navodima, tokom manifestacije „Dani Beograda“ za svu tu decu biće organizovan poseban prijem i ona će, kako je dodao, u Skupštini grada biti dočekana onako kako zaslužuju.\nIstakavši da Grad Beograd veoma ceni i poštuje uspeh koji su ta deca postigla, gradski menadžer je rekao da je upravo zbog takve dece i osnovan Fond za mlade talente.


Zakažite pregled kod izabranog lekara putem telefonske aplikacije\nObjavljeno 24.06.2018. u 18h\nAplikacija „Moj doktor“ koja je već neko vreme dostupna svim korisnicima zdravstvenih usluga, kreirana je s ciljem da se pacijentima olakša zakazivanje pregleda kod izabranog lekara u domovima zdravlja. Činjenica je da veliki broj ljudi još uvek ne zna za aplikaciju, kao ni za njene mogućnosti i korišćenje. U domu zdravlja „Dr Boško Vrebalov“ kažu da je aplikacija praktična za korišćenje.\n-Korisnicima je omogućeno da preko aplikacije za mobilni telefon pogledaju raspored rada svog izabranog lekara i ponuđene termine, te da među slobodnim terminima izaberu onaj koji im najviše odgovara i direktno u aplikaciji zakažu pregled. Označavanjem termina u aplikaciji, ukoliko je slobodan, pojaviće se opcija „zakaži“, a zauzeti termini prikazuju se kao „crveni“. Ukoliko je vaš lekar odsutan videćete „žuti“ termin na kome piše za koliko dana lekar počinje da radi, odnosno, kada ima prve slobodne termine, napominju u zrenjaninskom domu zdravlja.\nAplikacija se vrlo lako može skinuti u mobilni telefon, klikom na link: https://izabranidoktor.mojdoktor.gov.rs/\n– Onog momenta kada pacijent pronađe termin koji mu odgovara, pritiskom na opciju „zakaži“ zauzima termin za sebe. Ovo će videti elektronskim putem njegov izabrani lekar, tako da nije potrebno telefonski dodatno obaveštavati ambulantu ili izabranog lekara o rezervisanom terminu. Takođe, na displeju će pisati koji termin je odabran, a korisnicima se nudi i opcija otkazivanja termina – „otkaži“, ukoliko budu sprečeni da dođu. Odgovorno ponašanje pacijenata, kada je zauzimanje termina u pitanju, jako je važno upravo zbog drugih pacijenata, jer ukoliko je neko sprečen da dođe na zakazani termin i pritom ga otkaže i oslobodi, omogućiće drugom pacijentu da dođe do termina, dodaju u Domu zdravlja „Dr Boško Vrebalov“.\nSlobodni termini kod izabranog lekara mogu se pretražiti i putem linka: https://www.mojdoktor.gov.rs/\nVAŽNE NAPOMENE PRE POČETKA UPOTREBE APLIKACIJE\nPreduslov da pacijenti koriste ovu aplikaciju jeste to da imaju svog izabranog lekara opšte medicine, pedijatra ili ginekologa. Takođe, potrebno je da imaju važeću zdravstvenu knjižicu, jer se u prvim koracima pokretanja aplikacije traže LBO (Lični broj osiguranika) i BZK (Broj zdravstvene knjižice). Detaljno uputstvo sa slikama kako pokrenuti aplikaciju može se naći na linku:\n-Važno je napomenuti da je mobilna aplikacija samo dodatna mogućnost za pacijente kada je zakazivanje u pitanju, a da dosadašnji vidovi zakazivanja i dalje funkcionišu. Takođe, kao i do sada, ukoliko pacijent ima hitan problem i ne može da čeka prvi slobodan termin da zakaže, treba direktno da se javi u ambulantu svom izabranom lekaru i da dogovori pregled, zaključuju u zrenjaninskom Domu zdravlja.\nTagovi:izabrani lekar, moj doktor, Vesti Zrenjanin, zakazivanje pregleda online


Sebastien Ogier isprobao Ford Fiestu RS WRC 2017 na snegu (VIDEO) - Automagazin\nSebastien Ogier isprobao Ford Fiestu RS WRC 2017 na snegu (VIDEO)\nČetvorostruki reli šampion sveta, Sebastien Ogier, zajedno sa svojim suvozačem, Julienom Ingrassiom, potpisao je jednogodišnji ugovor sa timom M-Sport, koji priprema automobile marke Ford za FIA Svetski reli šampionat...\nOgier će u sledećoj sezoni nastupati u automobilu Ford Fiesta RS WRC 2017, a timski kolega biće mu Ott Tanak. Francuz je prošlog meseca prvi put isprobao svoju novu reli "igračku". "Imamo novu generaciju automobila specifikacije WRC i novi tim. Biće veoma zanimljivo." - izjavio je Ogier.\nProteklog vikenda, Ogier je isprobao Fiestu RS WRC 2017 na zasneženim deonicama u blizini švedskog mesta Kall. Nakon realizovanih 500 kilometara, šef tima, Malcolm WIlson, izrazio je zadovoljstvo: "Pričali smo sa Sebastienom, on je veoma zadovoljan. Kada pogledate, koliko se brzo navikao na auto, neće biti problema za njega. Kompletan M-Sport je pozitivno raspoložen. Seb i Julien su profesionalni.\nMislim da Hyundai pravi iznenadjenje, i uzima titulu.... Bice zanimljiva sezona!!\nFord ako ove godine ne osvoji titulu, neće je nikad osvojiti.


Općina Visoko uvodi alarmni sistem i video nadzor na gradskom stadionu Luke - Akta.ba\n16.04.2019. 08:54 / Izvor: Akta.ba\nNa Gradskom stadionu "Luke" u Visokom jučer su započeti radovi na ugradnji alarmnog sistema i video nadzora. Sredstva za realizaciju ovog značajnog projekta obezbijeđena su od strane Federalnog ministarstva kulture i sporta, a na osnovu rezultata javnog poziva za odabir programa i projekata koji će se sufinansirati iz proračuna FBiH putem transfera za sport od značaja za Federaciju Bi Hi iz Budžeta Općine Visoko za 2019. godinu.\nPostupkom javne nabavke kao najpovoljniji ponuđač izabrana je firma A.E. Sigurnost d.o.o Zenica. Tokom izvođenja radova stručnu kontrolu će vršiti ovlašteni predstavnici Službe za lokalni ekonomski razvoj, komunalne poslove, zaštitu okoline i javne nabavke u cilju što kvalitetnijeg izvođenja radova. Ukupna vrijednost radova iznosi 19.412,64 KM sa PDV-om.\n"Namjera nam je da visočki stadion bude siguran za našu djecu i sve one koji ga posjećuju. Već duže vrijeme bilježimo uništavanje imovine i napade na službena lica koja održavaju navedeni kompleks", izjavila je načelnica Općine Visoko Amra Babić.\nAlarmni sistem i video nadzor će poboljšati opću sigurnosnu situaciju, naročito u sprječavanju krivičnih djela i otkrivanja počinilaca.


Žurnalov "revanš" Đokoviću: Srećan rođendan, šampione! - SPORTSKI ŽURNAL\nFOTO: ATP Tur\nBez ikakve dileme, Novak Đoković je najbolji srpski sportista svih vremena. A imao je žestoku konkurenciju, da ne nabrajamo...\nPrvi teniser sveta, ujedno i najbolji svetski sportista u ovom trenutku, proslavio je 33 rođendan.\nNedavno, tačnije na 30. godišnjicu našeg lista, Đoković je uputio na adresu redakcije Sportskog žurnala čestitku, uz korpu voća.\nNekoliko dana kasnije, redakcija Žurnala koristi priliku da se revanšira šampionu, sa željom za dobro zdravlje njemu i njegovoj porodici, kao i da u narednom periodu obori sve moguće rekorde. A nije ih ostalo mnogo...\nĐoković još jednom pokazao plemenitost: Noletova velika duša\nNole će na Majorci sledeće nedelje igrati samo u dublu\nĐoković u Beogradu proslavio trijumf na Rolan Garosu


Izvinjenje – Monitor\nU tekstu “Ni na slici”, objavljenom u Monitoru broj 1324, od 4. marta 2016. Srpska lista je pomenuta kao partija koja je održavala podgoričkog gradonačelnika dr Miomira Mugošu na vlasti. Zbog toga se predsjedniku Srpske liste Dobrilu Dedejiću izvinjavam. Omaškom je Srpska lista gospodina Dedejića pomenuta umjesto Narodne stranke i njenog odbornika Slaviše Guberinića.\nOstalo o čemu je predsjednik Srpske liste Dobrilo Dedejić u reagovanju pisao nema veze sa mojim tekstom. Konstatacija “Opet su problem Srbi”, kao ni ostale slične u reagovanju, kada je riječ o mojim i drugim tekstovima u Monitoru, nije tačna.\nOdgovorna je producentska kuća


U oblasti slobode govora i izražavanja Srbija u prethodnoj godini nije zabeležila napredak, naprotiv, svedočili smo brojnim kršenjima prava i ugrožavanjima medijskih sloboda. Ove godine, u vanrednom stanju i u vreme nezabeležene zdravstvene krize, predstoje nam novi, još teži izazovi u očuvanju slobode medija i profesionalnog novinarstva, izjavio je povodom 3. maja, Svetskog dana slobode medija zaštitnik građana Zoran Pašalić.\nZaštitnik građana godinama unazad ukazuje na razne pritiske kojima su novinari izloženi u svom poslu, počev od teškog materijalnog položaja i nepovoljnih radnih ugovora do učestalih verbalnih i fizičkih napada, diskriminacije i diskreditovanja, pretnji i ugrožavanja njihove bezbednosti.\n- A samo u poslednjih mesec i po dana, otkad traje vanredno stanje u državi, mediji su bili izloženi dodatnim pritiscima. U vreme kada se novinari svakodnevno pozivaju da objektivno i pravovremeno izveštavaju u vezi sa korona virusom, oni rade u posebno otežanim okolnostima, kao što su otežan pristup informacijama, izloženost vređanju, seksističkim i diskriminatornim napadima na društvenim mrežama, ali i straha od mogućih posledica za napisanu reč - rekao je on.\nPoverenica za zaštitu ravnopravnosti čestitala Svetski dan slobode medija\nŠabić čestitao Svetski dan slobode medija: Potrebna veća transparentnost medijskog vlasništva\nUnesko otvara konferenciju o slobodi medija\n- Bez regulisanog statusa i adekvatnih zarada nema slobodnog novinarstva i ova delatnost se, uz sve pohvale, ne može prepustiti entuzijastima, jer je isuviše ozbiljna i za građane značajna - naglasio je Zoran Pašalić.\n- Ne očekujem ništa manje od nadležnih organa, kao ni od celog društva u Srbiji da poštuju zakon, da poštuju slobodu medija. Takođe očekujem da će svim medijima, kako onima sa nacionalnom pokrivenošću, tako i lokalnim, biti podjednako omogućen pristup informacijama koje su važne za pravovremeno i istinito informisanje građana o svim temama koji su od javnog značaja - poručio je Pašalić.


Aida Zubčević dobitnica Oxfamove nagrade\nObjavljeno u kategoriji Biznis na 13.03.2017 15:28:57\nOxfamov HUB Znanja za ekonomsko osnaživanje žena, svake godine dodjeljuje nagradu liderkama prepoznatim u njihovoj zajednici. Ove godine Oxfam je, birajući između 43 žene u 32 zemlje svijeta, za jednu od dobitnica ove svjetske nagrade odabrao Aidu Zubčević, predsjednicu Udruženja poslovnih žena u Bosni i Hercegovini i vlasnicu biljne apoteke Faveda, piše Patria.\nUdruženje se posvetilo radu sa ženama iz ruralnih područja u borbi protiv diskriminatornih praksi, radeći na osnaživanju i obrazovanju žena, kako bi ostvarile svoja ekonomska prava. Osporavanjem tradicionalnih normi i stvaranjem jakih partnerskih odnosa sa parlamentarkama, Aida Zubčević i njene kolegice rade na razvoju Strategije za razvoj ženskog poduzetništva, koja treba dovesti do poboljšanja socijalnog statusa žena a samim tim i do ekonomske dobrobiti cijele zajednice.\nAida Zubčević je osim Udruženja, izgradila i platformu sa jasnom adresom gdje vizionarke, osim svakodnevnog ohrabrenja, mogu dobiti upute i obuku, kao i punu podršku za pokretanje i razvoj svojih preduzeća, bez obzira na sektor ili područje iz kojeg dolaze. Tako će i ove godine oko stotinu poduzetnica iz regiona imati priliku da od 23. do 25. maja učestvuje u Danima ženskog poduzetništva radeći na jačanju ženskog poduzetništva kao neiskorištenom ekonomskom potencijalu naše zemlje.\nBez obzira na značajan napredak u promociji rodne ravnopravnosti, ostaje strukturalna prepreka za ekonomsko osnaživanje žena u neravnopravnom svijetu. Zajedno sa Oxfamom, Udruženje poslovnih žena u Bosni i Hercegovini, u sklopu projekta FAI – Inkluzivni poljoprivredni lanci za održivi razvoj ruralnih područja u Bosni i Hercegovini i Albaniji, koji finansira Intesa SanPaolo Banka, radi na kreiranju izrade prijedloga za praktične politike (policy paper) i na kampanji podizanja svijesti kada se radi o nejednakosti u ruralnim područjima Bosne i Hercegovine.


Luisova ćerka u X factoru!\nCelebrities 12.11.2013. - 12:15h\nU novoj epizodi „X factora“, koja je na programu večeras u 21.15 na TV Pink, publika će imati priliku da vidi Maju Novaković, ćerku tragično nastradalog pevača Ljubiše Stojanovića Luisa. Ona se prijavila na takmičenje, koje u Srbiji realizuje produkcija MBK, da bi ostvarila svoj san i napravila muzičku karijeru.\n"Ovo je najozbiljniji muzički šou-program koji je došao u našu zemlju. Suprug Đorđe me je nagovorio da se prijavim. Plašila sam se da krenem u samostalnu karijeru, jer nisam želela da moja porodica i privatan život trpe. Sad je sve drugačije, spremna sam i imam apsolutnu podršku porodice" kaže Maja.\nLuisova tridesetogodišnja ćerka, koju je dobio u drugom braku, na audiciji je izvela „Tužnu pesmu“ Nevernih beba.\n"Luis je non-stop sa mnom. Obožavam Neverne bebe, a pesmu sam odabrala jer sam proživela sve ono što je opevano u njoj. Važno je da sam učestvovala. Moj život je muzika. Tata bi bio ponosan na mene i znam da bi podržao moju odluku da nastavim njegovim putem", zaključuje Novakovićeva.


Prijedlog zakona o PDV došao prekasno\nNermin Nikšić, zastupnik SDP-a uzeo je učešće u raspravi o dopunama Zakona o porezu na dodatu vrijednost koji se po prijedlogu Denisa Zvizdića razmatra po hitnom zakonodavnom postupku.\n„Kada je u pitanju prijedlog zakona o PDV smatram da je kao i sve mjere drugo došao prekasno. Mjera glasi da u cilju ublažavanja negativnih efekata krize Vijeće ministara može donijeti odluku o pomjeranju roka plaćanja PDV-a. U ovom zakonu naorčito spornim smatram da i pored svih uslova da Parlament može zasjedati nadležnosti se prebacuju na Vijeće ministara.\nDa vlast u BiH normalno funkcionira to bi bilo uredu. Ja razumijem da se kolega Zvizdić još ponaša kao predsjedavajući Vijeća ministara, ali da imamo Vijeće ministara kako treba Zvizdić ovo ne bi trebao predlagati.\nSmatram neprovodivim da se ovakva odluka nije usaglasila sa UIO, jer se tamo radi automatiziranim sistemom.\nAli, opet imajući ovakvu situaciju bolje je pokušati i ovako nego čekati da to ne dočekamo od Vijeća ministara. Nadam se da ovo samo prvi korak da se ovaj sistem uredi trajno. Mi ćemo podržati sve što je u korist privrednika bez obzira što smo opozicija“, kazao je Nikšić.


Protokol o saradnji ugljevičkog Centra za kulturu i Muzeja Semberije - NTV Arena\nDirektor ugljevičkog Centra za kulturu “Filip Višnjić” Predrag Vujević i direktor Muzeja Semberije u Bijeljini Momčilo Koprivica potpisali su danas protokol o saradnji kojim se reguliše međumuzejska i međuinstitucionalna saradnja ovih ustanova.\nVujević je nakon potpisivanja protokola u Ugljeviku kao osnovni zadatak protokola o saradnji izdvojio očuvanje kulturne baštine srpskog naroda, kao i očuvanje i izgradnju kulturnog identiteta kod mlađih generacija.\nOn je istakao da su zajednički projekti današnjih potpisnika u vezi sa srednjovjekovnim spomenicima.\nVujević je naveo da ugljevički Centar za kulturu u svojoj djelatnosti ima muzeologiju, etno-postavku, Spomen-sobu poginulim borcima odbrambeno-otadžbinskog rata i potrebna im je stručna pomoć jer nisu kadrovski osposobljeni za muzejsku djelatnost.\n“Na području opštine Ugljevik postoje stećci, i tu nam je potrebna pomoć, a posebno kod apliciranja domaćih i međunarodnih ustanova u oblasti etno-kulture, očuvanja identiteta našeg naroda, ali i saradnje u oblasti kulture, kao što je promocija knjiga u vezi sa istorijom naroda ovog kraja”, rekao je Vujević novinarima.\nVujević je istakao da je plan da izgradnjom replike rodne kuće Filipa Višnjića u Gornjoj Trnovi bude razvijan kulturno-istorijski turizam, a i tu je potrebna pomoć Muzeja Semberije.\nKoprivica je rekao da protokol o saradnji predstavlja nastavak svega što su do sada radile ove dvije ustanove.\n“Mi smo ustanova regionalnog tipa i na neki način smo dužni da pomažemo svim ustanovama kulture regije Semberije, Majevice i Birča. Ovaj sporazum nam omogućava da realizujemo određene, kako domaće, tako i međunarodne projekte”, naveo je Koprivica.\nOn je podsjetio da je dosadašnja saradnja bila u organizaciji zajedničkih izložbi i istakao izložbu “Istorija željeznica u Semberiji i Majevici”.\nPotpisivanju protokola prisustvovao je i načelnik Ugljevika Vasilije Perić, koji je zahvalio Muzeju Semberije i iskazao punu podršku lokalnom Centru za kulturu koji, kako je rekao, iz godine u godinu znatno podiže nivo događaja u oblasti kulture u ovoj podmajevičkoj opštini.\nPerić je podsjetio da se za potrebe kulture na godišnjem nivou izdvaja više od 400.000 KM iz budžeta opštine Ugljevik.\nTags: bijeljina, centar za kulturu, muzej, muzej semberije, saradnja, ugljevik\nBijeljina – Epidemiološka situacija se smiruje /VIDEO/


Lenovo organizuje drugu po redu konferenciju Tech World Lenovo organizuje drugu po redu konferenciju Tech World – Personal magazin\nKompanija Lenovo danas je najavila da će strateška tehnološka konferencija, LenovoTechWorld, biti održana u San Francisku, 9. juna 2016. godine. Druga po redu konferencija okupiće brojne industrijske lidere, a prisutnima će se obratiti i predsednik i glavni i izvršni direktor kompanije Lenovo, Jang Juanking (Yang Yuanqing), koji će govoriti o najperspektivnijim izumima i najaktuelnijim temama kada su u pitanju inovacije, uključujući virtuelnu stvarnost, povezane uređaje/IoT, kao i ulogu Cloud platforme u svakodnevnom životu. Na konferenciji će biti prisutni i fanovi, predstavnici medija, uticajni ljudi, analitičari i drugi gosti iz svih krajeva sveta.\nNa konferenciji Tech World 2016 takođe će biti najavljeni neki od glavnih proizvoda kompanije Lenovo. Među njima je i prvi mobilni telefon za krajnje korisnike sa tehnologijom Project Tango, koji je Lenovo kreirao u saradnji sa kompanijom Google. Project Tango omogućiće korisnicima da iskoriste sve prednosti izmenjene stvarnosti na njihovim pametnim telefonim, uključujući video igrice, navigaciju i druge opcije. Ovaj uređaj omogućuje korisnicima da dožive svet na potpuno drugi način – omogućujući im da rade stvari koje nisu mogli da zamisle, od precizne navigacije unutar muzeja do kreiranja 3D okruženja za video igrice ili vizuelnog prikaza kako će se njihov novi komad nameštaja uklopiti u stan.\nKompanija Lenovo takođe će najaviti nove mobilne tehnologije koje je kreirala Motorola, a koje će znatno promeniti način na koji ljudi koriste njihove lične uređaje.\n„Inovacije predstavljaju suštinu onoga što mi radimo”, izjavio je Jang Juanking (Yang Yuanqing), predsednik i izvršni direktor kompanije Lenovo. „Lenovo više nije kompanija koja samo proizvodi PC računare i mobilne telefone. Lenovo će igrati značajnu ulogu u razvitku novih pametnih uređaja tako što će korisnicima omogućiti pametno povezivanje i nova digitalna iskustva, kao i infrastrukturu koja je neophodna za povezan svet. Na ovogodišnjoj konferenciji Tech World, predstavićemo, zajedno sa našim prijateljima i partnerima, naše najnovije tehnologije, interesantne nove proizvode, i našu viziju budućnosti u svetu tehnologije.”\nKompanija Lenovo takođe će najaviti intersantne tehnološke koncepte nastale u njenim laboratorijama širom sveta. Ovi koncepti predstavljaju rezultat kreativnosti, eksperimentisanja i mašte brojnih inženjera, dizajnera i programera iz Lenova i Motorole.\nU sklopu naše inicijative da podstakne što bolju interakciju sa potrošačima u SAD, odabrani broj potrošača će biti u mogućnosti da se pridruži kompaniji Lenovo na konferenciji TechWorld. Učesnici treba da na društvenim mrežama podele svoje iskustvo o tome kako su tehnološke inovacije promenile njihov život. Tri srećna dobitnika osvojiće VIP Experience putovanje na TechWorld konferenciju. Za više informacija o ovom nagradnom konkursu, posetite stranicu http://community.lenovo.com.\nDirektan prenos konferencije počeće u 10:30 časova ujutru (PST vremenska zona (Pacific Standard Time)) 9. juna 2016. godine na stranici: www.YouTube.com/lenovo\nLenovo organizuje drugu po redu konferenciju Tech World was last modified: May 11th, 2016 by Redakcija


HASIB I SENAIL PRIZNALI DA SU KRIJUMIČARILI MIGRANTE: ODREKLI SE PRAVA NA SUĐENJE I ŽALBU | Hayat.ba\nHASIB I SENAIL PRIZNALI DA SU KRIJUMIČARILI MIGRANTE: ODREKLI SE PRAVA NA SUĐENJE I ŽALBU\nOptuženi Hasib Mehić (1969) i Senail Miskić (1991), u prisustvu svojih advokata, u potpunosti su sporazumno priznali krivicu za krivična djela - organiziranje grupe ljudi ili udruženja za izvršenje krivičnog djela ‘krijumčarenje migranata’ u vezi sa krivičnim djelom krijumčarenje ljudi.\nU skladu sa sporazumom, za Mehića je predložena kazna zatvora u trajanju od jedne godine i dva mjeseca, novčana kazna u iznosu od 8.000 KM, te oduzimanje nezakonite imovinske koristi iz krivičnog djela obuhvaćenog optužnicom u iznosu od 1,450 KM.\nIstovremeno, za optuženog Miskića predložene je kazna zatvora u trajanju od jedne godine i 11 mjeseci, koja se neće izvršiti ako optuženi u periodu od pet godina ne počini novo krivično djelo, te novčana kazna u iznosu od 450 KM.\nOptuženi se terete da su, djelujući kao organizovana grupa sa jasno podijeljenim ulogama i zadacima, radi ostvarivanja nezakonite imovinske koristi, vršili transport i krijumčarenje ilegalnih migranata koji nisu ispunjavali uslove za zakonit ulazak i boravak u BiH, sa područja Bosne i Hercegovine, uglavnom sa područja USK, prema teritoriji R Hrvatske i Evropske unije.\nSporazumnim priznanjem optuženi se odriču prava na suđenje i prava na žalbu na presudu koju im, na osnovu sporazuma, izrekne Sud BiH.\nSud BiH, nakon razmatranja, prihvatio je navedena sporazumna priznanja krivice, saopćeno je iz Tužilaštva BiH.


Amerika devastirana požarima, Tramp negira klimatske promene: Nauka ne zna! - biznis24.rs\nAmerika devastirana požarima, Tramp negira klimatske promene: Nauka ne zna!\n„Počeće da se hladi, vi samo gledajte“, rekao je Tramp nakon što su ga pozvali da ne „ignoriše nauku“.\nAmerika devastirana požarima, Tramp negira klimatske promene: Nauka ne zna!\tAmerički predsednik Donald Tramp odbacio je zabrinutost zbog klimatskih promena tokom posete požarom razorenoj Kaliforniji, rekavši “ne mislim da nauka zna” o globalnom zagrevanju.\nNaučnici kažu da su ljudske aktivnosti uticali na povećanje globalne temperature.\nPožari u nekoliko država progutali su ogromna područja i ubili najmanje 36 ljudi od početka avgusta.\nTokom posete zapadnoj obali SAD-a predsednik Tramp, koji je često negirao klimatske promene, ponovio je svoj argument o upravljanju šumama susrećući se sa kalifornijskim zvaničnicima uključenim u borbu protiv šumskih požara.\nPredsednik SAD-a je za požare u kojima je izgorelo gotovo 2 miliona hektara zemlje u državi Kalifornija, Oregon i državi Vašington krivio loše upravljanje šumama.Foto: Beta AP\n„ignoriše · devastirana · Donald · gledajte“ · hladi · klimatske · klimatskih · nakon · nauka · nauku“ Amerika · negira · odbacio · počeće · posete · požarima · požarom · pozvali · predsednik · Promena · promene · rekao · samo · što · tokom · Tramp · zabrinutost · Zbog · zna Američki\nTražite ideju za CSR – na pravom ste mestu!\nJabukin cvetojed – jedna od najčešćih štetočina u zasadima ...\nSve što treba da znate ako IMATE KREDIT i planirate da KORISTITE ...\nNajbolji đaci u Vrbasu dobili na poklon laptopove i pametne satove\nDani makedonske kulture u Novom Sadu


► Počela hapšenja optuženih pred Specijalnim tužilaštvom, uhapšen Saljih\nSudija prethodnog postupka je ranije potvrdio optužnicu protiv njega, saopšteno je iz Specijalnog tužilaštva u Hagu.\nU ovom trenutku se vrši prebacivanje Mustafe u pritvorski objekat Specijalizovanih veća Kosova u Hagu gde će se njegovo prvo pristupanje sudu bez odlaganja obaviti pred sudijom za prethodni postupak, kažu iz Specijalnog tužilaštva.\n"U skladu sa Zakonom o Specijalizovanim većima i Specijalizovanom tužilaštvu, policija u okviru Specijalizovanog tužilaštva je ovlašćena i nadležna da obavlja zadatke koje prema kosovskom zakonodavstvu ima policija Kosova. Pored toga, Zakon o Specijalizovanim većima i Specijalizovanom tužilaštvu predviđa da se, na osnovu naloga ili naredbe za hapšenje Specijalizovanih veća, sprovodi u pritvor lice protiv koga je optužnica potvrđena" , kaže se u saopštenju.\nKako javljaju prištinski mediji, Mustafa je bivši šef Obaveštajne službe Bezbednosnih snaga Kosova.\nMustafa je prema istim medijima bio deo organizacije Nacionalnog oslobodilačkog pokreta, od 1988. godine, pod vođstvom Afrima Zitija, Fahrija Fazlija i Fadila Vate.\nTokom njegove ilegalne aktivnosti, režim Slobodana Miloševića uhapsio ga je 1993. godine i osudio na 5 godina zatvora zbog organizovanja oružane pobune.\nU avgustu 1997. godine, nakon izvršenja zatvorske kazne, Mustafa je bio angažovan u organizovanju i raspoređivanju OVK u regionu Prištine, Obilića, Gnjilana, Vitine i Kamenice.\nVodio je gerilske jedinice OVK pod imenom gerila BIA do uspostavljanja operativnih zona Lap i Karadak.


„Da Valjevo postane naše priča“\nDatum kreiranja sreda, 06 jun 2018 05:08\nNovi zamenik gradonačelnika je dr Zoran Živković, odlučila Skupština grada glasanjem.\nNakon što je ostavku na mesto zamenika gradonačelnika podneo Dragan Jeremić Skupština grada izglasala je na njegovo mesto dr Zorana Živkovića inače dosadašnjeg šefa odborničke grupe SPS-a. Živković se odbornicima zahvalio na izboru rečima: „Trudiću se da Valjevo postane naše priča u pravom smislu te reči, koliko ćemo u tome uspeti vreme će pokazati“.\nDr Živković već duže vreme prisutan je u političkom životu Valjeva, a u periodu od 2012 godine do 2016 godine obavljao je i funkciju zamenika predsednika Skupštine Valjeva. Zaposlen je u Opštoj bolnici u Valjevu kao specijalista nuklearne medicine.\nŽivković je rodjen u Valjevu 1964. godine , a diplomirao na Medicinskom fakultetu u Beogradu.


Besplatni IT kursevi za mlade Obrenovčane\nTanjug 7. februara 2022. 16:40\nOBRENOVAC – U opštini Obrenovac tokom februara će početi tri besplatna IT kursa namenjena mladima od 16 do 30 godina\nReč je o tromesečnim kursevima „Osnove Java programiranja“, „Software testing“ i „Uvod u mrežnu administraciju“, a zainteresovani se mogu prijaviti do 16. februara preko prijavnog formulara na sajtu opštine.\nPredstavnik Kancelarije za mlade opštine Obrenovac Uroš Mirićić iz kaže da su se, kao i prethodnih godina, trudili da predavaci i programi budu kvalitetni, kao i da se mladima pruži ono što se danas traži na tržištu rada.\n„Naša zemlja prati korak u razvoju IT industrije i mladi ljudi su ti koji se najbolje snalaze u tome, zato su i ove obuke usmerene ka njima“, rekao je Mirićić.\nOn je pozvao sve mlade da se prijave jer je, kako kaže, ovo dobra šansa da nauče nešto korisno, navodi se na sajtu opštine.\nObuke će se održavati u obrenovačkom YouthHUB – lokalnom biznis inkubatoru u Obrenovcu, prizemlje bioskopa Palež, navodi se i dodaje da kurs „Uvod u mrežnu administraciju“ počinje 19. februara, „Osnove Java programiranja“ 21. februara, a „Software testing“ 23. februara.\nBroj polaznika je ograničen, a realizacija radionica biće u skladu sa epidemiološkom merama pa će tako polaznici biti podeljeni po grupama, dok po potrebi kursevi mogu biti nastavljeni onlajn.


Datum objave: 30.10.2018 14:27 | Autor: Ministarstvo održivog razvoja i turizma\nSlovenačka iskustva u turizmu, posebno u dijelu ruralnog turizma, digitalnih platformi i regulisanja privatnog smještaja, veoma su korisna za razvoj ove privredne grane u Crnoj Gori, istaknuto je na sastanku predstavnika resornih institucija dvije zemlje u Ljubljani.\nDelegacija Ministarstva održivog razvoja i turizma Crne Gore koju su činili državni sekretar Damir Davidović i generalna direktorka Olivera Brajović i delegacije Ministarstva ekonomskog razvoja i tehnologije Republike Slovenije koju je predvodila državna sekretarka Eva Štravs Podlogar, razgovarali su i o najoptimalnijem zakonodavnom okviru.\nPredstavnici Slovenačke delegacije su govorili o svojim iskustvma na putu unapređenja u sektoru tuirzma, Strategiji za održivi rast turizma u Sloveniji u periodu 2017-2021, te konkretno o temeljnim uslovima za razvoj turizma koji su tim aktom postavljeni.\nPrepoznavši pozitivna iskustva slovenačkih kolega u sektoru turizma, ali i napore koje resorno Ministarstvo u Crnoj Gori ulaže u unapređenje u ovom sektoru, te konkretno u kreiranje turističkog proizvoda zaključeno je da ima dovoljno prostora za buduću saradnju. Dogovoreno je u načelu da će se u narednom periodu raditi na razmjeni iskustava te pružanje pomoći kroz TAIEX i druge modele podrške i to u oblasti zakonodavnog okvira, ali i pripreme strateških smjernica za pojedinačne oblike turizma gdje posebno mjesto ima ruralni turizam koji je u Sloveniji na veoma zavidnom nivou razvoja.


Razveo se Putin - SandzakHaber.Net , Sandžačke Internet Novine !\nNaslovna Vijesti SVET Razveo se Putin\nRazveo se Putin\nOd HaberNews - 7. Juna 2013. 0 90 Podeli na Fejsbuku\ntweet Ruski predsednik Vladimir Putin i njegova supruga Ljudmila saopštili su danas da su se razveli, prenose ruski mediji.\nNekoliko sedmica od 30. godišnjice braka, ruski predsednik i njegova supruga rekli su da je njihov brak završen, u intervjuu ruskom kanalu Rosija 24, koji dali pošto su zajedno bili na baletu “Esmeralda” u Dvorcu Kremlja. “To je naša zajednička odluka”, rekao je Putin, a to je potvrdila i njegova dosadašnja supruga. Na pitanje novinara da li to znači razvod, Ljudmila Putin je odgovorila: “Da, može da se kaže, to je civilizovani razvod”. “Naš brak je gotov zbog činjenice da se skoro uopšte ne viđamo”, dodala je Ljudmila Putin. Ruski predsednik je razvod objasnio time da nisu svi spremni da žive javnim životom kakav podrazumeva uloga supružnika političara njegovog ranga. “Sva moja aktivnost, sav moj posao povezan je sa javnom sferom, sa potpuno javnim životom. Nekome se to sviđa, nekome ne, ali ima ljudi koji su sa tim savršeno nespojivi”, rekao je Putin. Ruski predsdnik poznat je po tome da skoro nikada, do sada, nije davao izjave ili odgovarao na pitanja o svom privatnom životu. Ljudmila Putin se i inače retko pojavljivala u javnosti, a poslednjih par godina njeno odsustvo izazvalo je mnoge, nikada potvrđene glasine uključuju i onu da je zatvorena u manastiru. Vladimir i Ljudmila Putin venčali su se 1983. godine i imaju dve odrasle ćerke o kojima se takođe jako malo zna.\nKLJUČNE REČIljudmilapremijerrazvodrusijavladimir putin PODELI\ntweet Prethodni tekstBakica osvojila 370 miliona dolara na lutriji, najviše u istoriji!Sledeći tekstMuamer Hukić: Očekujte spektakl na TVB92 (Subota 22:15h) HaberNews\tPOVEZANE OBJAVEVIŠE OD AUTORA


Microsoft svake godine ulaže više od milijardu dolara u istraživanje i razvoj kako bi osigurao rast privatnih i javnih klijenata bez rizika za njihovu sigurnost. Kao rezultat toga dolazi i konkretna podrška klijentima širom sveta, a koju dobijaju i najveće srpske kompanije. Nedavno je u Srbiji održan ekskluzivni trening, Microsoft Cyber Battle, na kojem su simulirani realni cyber-obračuni sa ciljem unapređenja kompetencija i veština kompanija, u domenu cyber bezbednosti. Učesnici su dobili…\nČista desetka stiže iz Samsunga (Samsung S10)\nNovi modeli iz Galaxy S10 serije predstavljeni na srpskom tržištu. Revolucionarnim inovacijama u oblasti ekrana, kamere i performansi kompanija obeleževa čitavu jednu Galaxy deceniju Čak tri jedinstvena uređaja iz Galaxy S serije, S10, S10+ i S10e, sa prvim dinamičnim AMOLED ekranom, kamerom sledeće generacije i inteligentnim performansama, od 8. marta biće dostupni na srpskom tržištu kod svih ovlašćenih maloprodajnih partnera i operatora. Kreirani za korisnike koji žele vrhunski pametni telefon sa moćnim…


Beloruski predsednik Aleksandar Lukašenko sastao se s ruskim predsednikom Vladimirom Putinom u Sočiju 14. septembra.\nVladimir Putin i Aleksandar Lukašenko sastali su se u Rusiji 14. septembra, što je prvi susret dva predsednika jedan na jedan od kada su u Belorusiji izbili protesti posle spornih izbora na kojima je autoritarni lider tražio šesti mandat, piše redakcija Radija Slobodna Evropa na engleskom jeziku.\nLukašenko je na sastanak došao oslabljen, suočen sa sve većim međunarodnim osudama i izolacijom zbog nasilnih akcija njegove vlade za suzbijanje protesta, kao i hapšenja opozicionih lidera koji tvrde da su izbori 9. avgusta bili namešteni.\nPutin, jedan od retkih međunarodnih lidera koji je podržao Lukašenka, verovatno se nadao da će iskoristiti sastanak za dobijanje novih ustupaka, posebno u pogledu dublje integracije dve zemlje na osnovu sporazuma iz 1999. o "saveznoj državi" koja uglavnom postoji na papiru.\nPosle razgovora u crnomorskom gradu Sočiju glavna vest je bila da je Lukašenko obezbedio 1,5 milijardi dolara ruskog državnog zajma. Postavlja se, međutim, pitanje da li je platio previsoku cenu.\nSledi pet utisaka sa sastanka u Sočiju.\nProtesti, štrajkovi i politička previranja naneli su udarac beloruskoj privredi, koja je već posrtala zbog pandemije COVID-19 i, kako kažu kritičari, Lukašenkovog lošeg odgovora na krizu, pošto je odbio da uvede mere ograničenja.\nS povećanjem neizvesnosti, Belorusi su u avgustu s bankovnih računa povukli otprilike milijardu dolara - 17 puta više nego mesec dana ranije.\nKako su banke ostajale bez depozita, ruski premijer Mihail Mišustin i ministar finansija Anton Siluanov rekli su najvećim ruskim državnim kreditorima da osiguraju likvidnost banaka u Belorusiji, javio je Rojters 9. septembra.\nZa Lukašenka, obećanih 1,5 milijardi dolara državnog zajma, koji su najavljeni u Sočiju, pružiće preko potrebnu finansijsku injekciju, rekao je beloruski novinar Franak Viacorka, koji je strateg za digitalne medije u Američkoj agenciji za globalne medije koja nadgleda RSE.\n"Taj novac je hitno potreban. To je gotovina. Potreban je za otplatu ranijeg zajma, za isplatu plata, održavanje hijerarhije i spasavanje zemlje od krize", rekao je Viacorka za Karent tajm (Current Time), medijski projekat na ruskom jeziku koji RSE vodi u saradnji s Glasom Amerike (VOA).\nOvo nije prvi put da Putin savezniku u nevolji daje gomilu novca u pokušaju da zadrži susednu državu u orbiti Moskve. Kada se 2013. ukrajinski predsednik Viktor Janukovič kolebao da li da potpiše sporazum o jačanju veza Kijeva s Evropskom unijom, Putin je pomogao da odluči da to ne učini - što je dovelo do svrgavanja Janukoviča sledećeg februara - nudeći spas od 15 milijardi dolara, uključujući brzi zajam od tri milijarde dolara.\nRazgovori u Sočiju poklopili su se s rusko-beloruskim vojnim vežbama u Brestu na zapadu Belorusije, blizu granice s Poljskom, članicom NATO-a i EU. Planirano je da vežbe traju od 10. do 15. septembra i obuhvate snage Srbije, koja se u poslednjem trenutku povukla zbog pritiska Evropske unije. Kremlj je u Sočiju najavio da će vežbe biti produžene do 25. septembra. Štaviše, Putin i Lukašenko su se saglasili da se 2021. "gotovo svakog meseca" održavaju zajedničke vojne vežbe u obe zemlje.\nTa najava je poslednji nagoveštaj Kremlja da bi Rusija mogla biti spremna da upotrebi silu za podršku Lukašenka, ako to odluči. Putin je 27. avgusta rekao da je kontingent ruskih bezbednosnih snaga spreman za slanje u Belorusiju ako bude neophodno.\nU njihovim brojnim telefonskim razgovorima, Lukašenko je rekao da je Putin obećao da će "osigurati bezbednost" u Belorusiji preko Organizacije Ugovora o kolektivnoj bezbednosti (ODKB) kojom dominira Rusija, kao i bilateralnih sporazuma.\nDugoročno, Kremlj želi stalnu vojnu bazu u Belorusiji i poslednji događaji verovatno će povećati zabrinutost među Lukašenkovim protivnicima da je Putin ostvario napredak po tom pitanju. Belorusija je 2015. odbila predlog Rusije za osnivanje vazduhoplovne baze za ruske borbene aviona "Su-27". U septembru 2019. ruski ministar spoljnih poslova Sergej Lavrov rekao je da je odbijanje Belorusije da ugosti vojnu bazu bila "neprijatna epizoda".\nU Sočiju se činilo da je Lukašenko ponekad nagoveštavao da mu ne treba puno pomoći Moskve. Omalovažio je proteste protiv njega, koji u Minsku u danima vikenda obično okupe oko 100.000 ljudi, rekavši da Belorusi radnim danima "žive uobičajenim životom" a da u subotu i nedelju "oslobađamo deo Minska kako bi ljudi mogli, ako žele, da prošetaju tim delom".\nOn je sugerisao da za njegovu vladavinu postoji mala ili nikakva pretnja i rekao da demonstranti još nisu prešli "crvenu liniju", spominjući Putinovu "crvenu liniju" u Čečeniji, gde je kao tadašnji premijer Rusije pokrenuo rata 1999. koji je pomogao u uobličavanju njegovog imidža i dolasku do funkcije predsednika.\nS druge strane, Lukašenko je izgledao i zvučao kao da je potčinjen, iznoseći nekoliko pomirljivih izjava u pogledu veće integracije s Rusijom. On je rekao da Belorusija mora ostati bliska sa svojim "starijim bratom", što je referenca i na Rusiju i na Putina, koji je skoro dve godine stariji od Lukašenka. Takođe je pohvalio Kremlj što pokazuje da je "granica Belorusije granica Savezne države" i zahvalio ruskom predsedniku.\nSoči je Putinov teren i percepcija sastanka - filtrirana uglavnom kroz ruske državne medije - sugerisala je ko od njih dvojice pregovara iz pozicije snage.\n"Govor tela u ovom slučaju govori mnogo više od ruskog jezika", napisao je na Tviteru (Twitter) iskusni švedski diplomata i kritičar Kremlja Karl Bilt (Carl Bildt), povodom snimka na kojema se vidi kako se Lukašenko naginje i gestikulira ka naizgled nezainteresovanom Putinu.\nSvetlana Tihanovskaja, opoziciona liderka koja tvrdi da je pobedila na izborima 9. avgusta, rekla je da je Lukašenko "nelegitimni" lider koji nema ovlašćenje da sklapa sporazume u ime Belorusije. Ona je za Karent tajm rekla da su brojna hapšenja u Minsku uoči sastanka u Sočiju bila pokušaj Lukašenka da pokaže Putinu da još drži kontrolu.\n"Masovno pokazivanje sile... verovatno je organizovano da uplaši ljude da ne bi demonstrirali. Ali to više ne funkcioniše. Ljudi imaju nameru, ljudi imaju želju da žive u novoj Belorusiji i da niko ne uzurpira (vlast)", rekla je preko Skajpa (Skype) iz Litvanije. "Stoga se narod ne može zaustaviti".\nLukašenko je možda sebi kupio vreme u Sočiju. U međuvremenu, Putinova podrška autoritarnom lideru nanela je dodatnu štetu napetim odnosima Rusije sa Zapadom, a na kraju bi mogla otuđiti milione Belorusa.\nPutin je, međutim, na sastanku možda obezbedio snažniji uticaj nad Lukašenkom i, makar zasad, nad Belorusijom.\nIako je tvrdio da beloruski narod sam mora da odlučuje o svojoj sudbini bez stranog mešanja, Putin nije ostavio sumnju da će Moskva želeti da odigra moćnu ulogu u oblikovanju budućnosti Belorusije.\nOn je pozvao Lukašenka da brzo radi na izmenama Ustava zemlje i jasno stavio do znanja da će Rusija imati reč u tom procesu, učešćem "na najvišem nivou".\nPutin je takođe sugerisao da bi Lukašenko, makar što se njega tiče, mogao biti zamenjen.\nRusija Belorusiju smatra svojim najbližim saveznikom i ispuniće svoje obaveze prema sporazumu "bez obzira ko je trenutno na vlasti", rekao je on.


Vlada Srbije do kraja nedjelje zvanično prihvata ponudu za Komercijalnu banku? – Bankar.me\nFebruary 25, 2020 BANKE, Članci, CRNA GORA, REGION, REGION, SVE VIJESTI Leave a comment\nInteresantna je i činjenica da, barem ako je suditi po dosadašnjim ocjenama o prodaji Komercijalne banke, Narodna banka Srbije nije oduševljena takvim razvojem događaja. Naime, guverner Jorgovanka Tabaković prije samo nekoliko dana je izjavila da ne bi trebalo privatizovati Komercijalnu banku već je, kao i Poštansku štedionicu, zadržati u državnom vlasništvu.\n“Da se ja pitam Komercijalnu banku ne treba prodavati jer je država pokazala da umije da bude odgovoran valsnik banke. Ali ja sam guverner, nisam akacionar banke i ne pitam se o njenoj prodaji”, rekla je Tabaković prošle nedelje.\nInače, Komercijalna banka je prošle godine ostvarila istorijski rekordan profit od oko 74 miliona eura. Banka drži oko 11 odsto tržišta u Srbiji, a po visini aktive je treća po veličini banka u našoj zemlji. Zapošljava 2.744 ljudi, a za posljednje četiri godine je povećala produktivnost radnika za 20 odsto. Banka u Srbiji ima nešto više od 200 filijala, a posluje i u Crnoj Gori i u Republici Srpskoj. Na Beogradskoj berzi, banka je juče vredela nepunih 460 miliona eura, podseća Blic.\nAktuelna prodaja Komercijalne banke zvanično je počela u maju prošle godine kada je Ministarstvo finansija objavilo javni poziv za prikupljanje izjava o zainteresovanosti za kupovinu. Od potencijalnih kupaca je traženo da se bave bankarskom djelatnošću u posljednje tri godine, a jedan od uslova bio je i da je vrijednost njihove ukupne aktive bila veća od milijardu eura na kraju 2018. godine.\nPrema podacima Narodne banke u Srbiji trenutno posuje 26 banaka.\nPrevious Zakupac fri šopova izgubio parnicu protiv Aerodroma CG\nSljedeći Američka kompanija Avaron tužila Atlas grupu, Atlas invest i Atlas fin


VAZE I LAMPICE: Krivična prijava zbog javnih nabavki u okviru Ugostiteljskog servisa RS-a | Slobodna Bosna\nVAZE I LAMPICE: Krivična prijava zbog javnih nabavki u okviru Ugostiteljskog servisa RS-a\na su u pitanju robe a ne usluge jasno je iz tenderske dokumentacije pregovaračkog postupka.\nAgencija je reagovala nakon prijave koju je Transparency International u BiH uputio u aprilu ove godine godine zbog sumnje na namještanje tendera vrijednog oko 3,1 milion KM, prenosi NAP.\nAgencija je Republičkom javnom tužilaštvu Republike Srpske - Posebnom odjeljenju za suzbijanje korupcije, organizovanog i najtežih oblika privrednog kriminala 19.7.2021. godine podnijela prijavu zbog „potencijalne povrede Zakona o javnim nabavkama zbog postojanja elemenata eventualnog krivičnog djela“.\nU obrazloženju koje je iz Ugostiteljskog servisa Vlade RS dostavljeno Agenciji se navodi kako je, nakon nabavke opreme za hotel „Rajska dolina“ na Jahorini „formiran nadzorni tim od strane Republičke direkcije za obnovu i izgradnju“ čiji zadatak je bio da izvrši stručno-tehnički nadzor nad ovom investicijom.\nTaj tim je, kako se navod u obrazloženju, konstatovao kako se u toku realizacije osnovnog ugovora ukazala potreba za naknadnim isporukama i opremanjem prostora koji nisu predviđeni prvobitnim projektom.


Ambasador Srbije u BiH optužio Izetbegovića da kvari odnose\nPetak, 29. april/travanj 2016, 16:03 CET\nAmbasador Srbije u Bosni i Hercegovini Ninoslav Stojadinović optužio je danas bošnjačkog člana Predsedništva BiH Bakira Izetbegovića da svojim odnosom prema predsedniku Srbije Tosmilavu Nikoliću kvari odnose između dve zemlje.\nStojadinović je rekao da su odnosi Srbije i BiH odlični, a da je jedini problem odnos Bakira Izetbegovića prema Tomislavu Nikoliću.\n"Ako Beograd može da razgovara sa Prištinom na najvišem nivou, pa zar je toliki problem Izetbegoviću da razgovara sa predsednikom Srbije, koji je predsednik svih građana? Zar je moguće da nema snage da barem, s vremena na vreme, zarad državnih interesa i za opšte dobro, sarađujemo i susrećemo se i ne govorimo 'ne, Beograde, neću s tobom da pričam'", kazao je ambasador Srbije za banjalučke Nezavisne novine.\nStojadinović je ponovio da Srbija priznaje državu BiH, kao suverenu državu u postojećim granicama i protivi se bilo kakvim podelama, dodajući da zvanični Beograd podržava sve oko čega se dogovore dva entiteta i tri naroda.\nOn je najavio da će početkom februara Beograd posetiti predsedavajući Saveta ministara BiH Vjekoslav Bevanda.\nVijesti - 29. april 2016.


Rezultati pretrage za: Irinej\nPatrijarh Irinej: Vučića optužuju za izdaju koje nema\nPatrijarh srpski Irinej izrazio je nadu tokom razgovara sa liderima koalicije "Za budućnost Crne Gore" Andrijom Mandićem i Milanom Kneževićem da će Zakon o slobodi veroispovesti u Crnoj Gori, uperen protiv Srpske pravoslavne crkve, uskoro biti stavljen van snage.\nAko naš dom nije domaća Crkva, onda ni Crkva nije dom Božiji\nPatrijar Srpske pravoslavne Crkve Irinej pozvao je danas vernike da Vaskrs proslave u svojim domovima i sa svojim porodicama uz poruku "da ako dom naš nije domaća Crkva, onda ni Crkva nije dom Božiji".\nNovosti: Vladike SPC u SAD osnovale novu crkvu\nVisoka delegacija SPC učestvovala je na skupu pravoslavnih crkava, koji je sazvao jerusalimski patrijarh Teofil Treći u gradu Amanu, u Jordanu.\nPredsednik Aleksandar Vučić rekao je da se Srbija nalazi pred velikim političkim iskušenjima u trenutku kada joj je ekonomija najsnažnija. Ono što nam je danas potrebno je da budemo jedinstveni u najpunijem smislu reči, istako je patrijarh Irinej.\nDodik kod patrijarha Irineja\nPatrijarh Srpske pravoslavne crkve Irinej sastao se sa srpskim članom Predsedništva Bosne i Hercegovine Miloradom Dodikom, i poručio da je Republika Srpska neodvojiva od srpskog centra.\nSinod SPC: Obnoviti dijalog o zakonu, CG da preispita stavove\nSinod Srpske pravoslavne crkve podržao je na današnjoj sednici pravoslavni narod u Crnoj Gori, koji je izrazio nezadovojstvo i uznemirenost zbog Zakona o veroispovesti, i uputio poziv državnim organima Crne Gore da preispitaju stavove u vezi sa verski pravima i slobodama građana.\nPredsednik Aleksandar Vučić i patrijarh Irinej razgovaraće u subotu ujutru o situaciji u Crnoj Gori.\nHoće li patrijarh Irinej Božić provesti u Crnoj Gori\nPatrijarh srpski Irinej imao je dobru volju da sa vernicima i narodom u Crnoj Gori bude tokom božićnih praznika, ali nije dobio poziv tamošnjih eparhija, saznaje "Танјуг" u vrhu SPC.\nPatrijarh Irinej: Prestanite sa brutalnim terorom u Crnoj Gori, oslobodite poslanike\nPatrijarh Irinej duboko potresen zbog događaja u Crnoj Gori\nPatrijarh Irinej sastao se sa novoimenovanim ambasadorom Srbije u Crnoj Gori Vladimirom Božovićem, izrazivši duboku potresenost aktuelnim dešavanjima u Crnoj Gori.\nPoglavar Srpske pravoslavne crkve Irinej danas će u Slavoniji u Kućancima - rodnom selu omiljenog u narodu patrijarha Pavla, osveštati obnovljenu Crkvu Svetih apostola Petra i Pavla. Osim patrijarha Irineja, ovoj svečanosti prisustvovaće i 12 vladika, među kojima i vladika Makarije iz Jerusalimske patrijaršije.\nPatrijarh srpski Irinej primio je danas u Patrijaršiji ambasadora Sjedinjenih Američkih Država za verske slobode Sema Braunbeka, saopštila je SPC.\nZdravstveno stanje srpskog patrijarha i Irineja sve je bolje i on se danas vratio redovnim obavezama u crkvi, javlja Alo.\nLečenje patrijarha Irineja teče planiranim tokom\nZdravstveno stanje patrijarha srpskog Irineja koji se nalazi na lečenju u Vojnomedicinskoj akademiji je stabilno, saopštilo je Ministarstvo odbrane.\nZdravstveno stanje patrijarha srpskog Irineja je stabilno, saopštila je danas Vojnomedicinska akademija.\nPredsednik Srbije obišao patrijarha na VMA\nPredsednik Srbije Aleksandar Vučić obišao je danas na VMA patrijarha Irineja koji je primljen u tu bolnicu pre dva dana jer se osećao loše, potvđeno je Танјугу u kabinetu predsednika Republike.\nSrpski patrijarh Irinej primljen je na VMA pre dva dana zbog visoke temperature i opšte slabosti, potvrdila je Tanjugu pres-služba Srpske pravoslavne crkve.\nSrpski patrijarh Irinej sastao se danas sa predsednikom Sirije Bašarom el Asadom u Damasku i zahvalio mu na principijelnom i čvrstom stavu po pitanju podrške Srbiji i Kosovu.\nVaskršnja Poslanica SPC: Oprostimo i onima koji nas ne vole, radujmo se! VIDEO\nPatrijarh srpski Irinej uputio je povodom predstojećeg Vaskrsa Poslanicu i pozvao da po ugledu na Hrista zagrlimo jedini druge, ne samo one koji nas vole, već i neprijatelje naše i oprostimo im kao što je Gospod nama oprostio grehe naše, rekavši: „Oče, oprosti im jer ne znaju šta čine".\nPatrijarh Srpske pravoslavne crkve (SPC) Irinej izjavio je da se moli Bogu za Srbiju bez podela, da postoji jedna politika, kao i da jedini pogled i jedini put mora da bude - dobro srpskog naroda.\nSrpski član Predsedništva BiH Milorad Dodik sastaće se sutra u Beogradu s patrijarhom srpskim Irinejom, s kojim će razgovarati o predstojećoj poseti Vatikanu.


SAD bojkotovale debatu u Savetu za ljudska prava UN | BiGportal.ba\nSAD su bojkotovale zasedanje Saveta UN za ljudska prava u Ženevi posvećeno situaciji na palestinskim teritorijama.\nObrazloženja SAD je da obična analiza pokazuje “dugotrajne predrasude prema Izraelu” koje narušavaju “kredibilitet” tog tela.\nIzrael je jedina zemlja čiji se odnos prema ljudskim pravima propituje na svakom od tri godišnja zasedanja Saveta pod temom “Palestina i druge okupirane arapske teritorije”.\nAmbasadorka SAD u UN Niki Hejli izjavila je da je Izrael jedina od 47 zemalja članica Saveta o kojoj se redovno raspravlja. “To nije Sirija, u kojoj režim sistematski ubija i muči svoj narod. To nije Iran, u kojem su javna vešanja redovna pojava. To nije Severna Koreja, u kojoj režim koristi prinudne radne logore da primora ljude na potčinjavanje. To je Izrael, jedina demokratska zemlja na Bliskom istoku”, rekla je Hejli. Američki Stejt department proglasio je bojkot Saveta u vreme kada administracija američkog predsednika Donalda Trampa razmišlja o okončanju učešća u tom telu UN. Državni sekretar SAD Reks Tilerson ranije je rekao da SAD neće nastaviti da učestvuju u radu osim ako ne dođe do “značajne reforme” Saveta za ljudska prava. Portparol Stejt departmenta Mark Toner izjavio je da su “današnje akcije u Savetu još jedan podsetnik na dugotrajne predrasude prema Izraelu”. “Nijednoj drugoj državi nije posvećena posebna tema dnevnog reda. Kontinuirano postojanje te teme je među najvećim pretnjama kredibilitetu Saveta”, rekao je Toner. Od osnivanja Saveta pre 11 godina usvojeno je više od 230 rezolucija koje se odnose na određenu zemlju, a više od četvrtine njih odnosi se na Izrael, čija politika prema Palestincima decenijama izaziva zabrinutost zbog stanja ljudskih prava. Na drugom mestu je Sirija s 19 rezolucija, a tamo su od početka sukoa 2011. ubijene stotine hiljada ljudi. Specijalni izvestilac UN za “ljudska prava na palestinskim teritorijama okupiranim od Izraela” Majkl Link rekao je ranije danas da je “gradnja nelegalnih naselja zabrinjavajuće ubrzana” ove godine. On je naveo da je Izrael najavio gradnju 6.000 novih stambenih jedinica u palestinskim oblastima dok istovremeno postoji “visok stepen uništavanja palestinskih domova na okupiranoj Zapadnoj obali, uključujući istočni Jerusalim”. Link je pomenuo i rezoluciju Saveta bezbednosti UN iz decembra u kojoj je izgradnja naselja na Zapadnoj obali označena kao “drastično kršenje” međunarodnog prava.\nIbanjes: Da vratimo Zvezdu gde godinama nije bila\nRussell Brand o braku sa Katy Perry\nTreći snježni dan u Banjaluci: Glavne ulice očišćene, trotoari i dalje zatrpani\nSjajan start nove sezone za Barselonu


Objavljeno: 10.06.2021. 18:52 Uređeno: 10.06.2021. 18:53\nPremijer Kosova Albin Kurti tokom svog govora na Samitu lidera Zapadnog Balkana u Tirani predložio je promjenu modela budućeg angažovanja i saradnje između zemalja Zapadnog Balkana.\nIz Vlade Kosova je saopšteno da je Kurti izjavio da je odbijanje Srbije da prizna nezavisnost Kosova kontinuirana prepreka regionalnoj saradnji i da Kosovo ne može da učestvuje u inicijativama koje mu negiraju državnost.\nKurti je kazao da Kosovo ne može da učestvuje u inicijativama koje su skrojene da negiraju status Kosova kao suverene i nezavisne države te da će se angažovati samo kao jednako.\nSamit, koji je okupio lidere šest zemalja Zapadnog Balkana i evropskog komesara za proširenje i dobrosusjedstvo Olivera Varhelyja, bio je usredsređen na sprovođenje ekonomskog i investicionog plana koji je za region predstavila Evropska komisija, kao i na predstojeći samit Berlinskog procesa sa regionalnim liderima u julu.\nU svom govoru, premijer Kurti je naglasio da su Albanija, Kosovo, Crna Gora, Sjeverna Makedonija, Bosna i Hercegovina i Srbija i dalje van EU. Šest zemalja Zapadnog Balkana nalaze se u Evropi, ali EU još uvijek nije Evropa, rekao je Kurti.\nOn je naveo da na trenutni pristup regionalnoj saradnji negativno utiču političke nesuglasice koje su kočile saradnju i pokrenule sumnje i neizvjesnost u pogledu budućnosti. Ocijenio je da se ovi problemi mogu riješiti kroz otvoreno prepoznavanje njihovog izvora, predlažući promjenu modela budućeg angažovanja i saradnje između zemalja Zapadnog Balkana.\n"Da bismo išli naprijed, potreban nam je novi okvir za saradnju koji se zasniva na zajedničkim vrijednostima i posvećenosti skupu osnovnih principa. Novi okvir će se zvati sporazum o slobodnoj trgovini Jugoistočne Evrope - ili SEFTA", rekao je Kurti.\nPrema njegovim riječima, SEFTA bi uključivala zemlje Zapadnog Balkana kao ravnopravne članice sa jednakim pravima, na osnovu posebnog odnosa sa EU, sličnog sporazumu o Evropskom ekonomskom prostoru (EEA).\n"Nakon uspostavljanja SEFTA-e, EU će, sporazumom sa SEFTA-om, proširiti četiri slobode EU - slobodno kretanje robe, usluga, lica i kapitala - na sve zemlje SEFTA-e. Ovaj sporazum biće napravljen po uzoru na trenutni Sporazum EFTA-EEA koji predviđa da Zapadni Balkan i EU zajedno napreduju na osnovu zakonodavstva EU", kazao je pored ostalog Kurti.\nOn je dodao da bi novi Sporazum, takođe, odgovorio na plan ekonomskih investicija EU za Zapadni Balkan koji za cilj ima mobilizaciju do devet milijardi eura u ovoj deceniji.\n"EU i Zapadni Balkan bi mogli da održe poseban samit 2024. i 2027. godine kako bi procijenili nivo spremnosti za punopravno članstvo u EU", naveo je.\nKazao je da je Republika Kosovo zainteresovana za pridruživanje EU, da pozdravlja priliku da blisko sarađuje sa svim svojim regionalnim susjedima kako bi se olakšalo kolektivno članstvo u EU.\nKurti i Borell: Nastavak dijaloga Prištine i Beograda krajem juna\nAlbin Kurti Josep Borrell Kosovo\n0 29.04.2021 17:18\n0 23.03.2021 11:09\nAlbin Kurti Vlada Kosova\n0 23.03.2021 08:21\nLajčak se sastao s Kurtijem\nEU Evropska Unija Srbija Kosovo Miroslav Lajčak Albin Kurti\n0 01.03.2021 21:31


Press Online :: Politika :: Oproštajna poseta ambasadora Egipta! Vučić i Alguvejli razgovarali o novim vidovima saradnje dve države!\nPredsednik Republike Srbije Aleksandar Vučić primio je danas u oproštajnu posetu ambasadora Arapske Republike Egipat Amra Alguvejlija i zahvalio mu za neizmeran doprinos unapređenju bilateralnih odnosa i saradnje u različitim oblastima.\nPredsednik Vučić je izrazio zadovoljstvo što je Egipat u Srbiji predstavljao diplomata sa velikim iskustvom i mnoštvom ideja, što se odrazilo na veću bliskost dveju zemalja.\nDvojica sagovornika su istakli potrebu za oživljavanjem rada Mešovitog komiteta za ekonomsku saradnju, kao i za zaključivanjem niza sporazuma iz sfere privrede, poput sporazuma o slobodnoj trgovini, koji bi stvorili pravnu osnovu za jačanje saradnje. S tim u vezi su konstatovali da najveće mogućnosti postoje u oblasti poljoprivrede, turizma i zdravstva, mašinske industrije, građevine i drugih. Predsednik Srbije je čestitao rukovodstvu i narodu Egipta na ostvarenim velikim razvojnim projektima.\nPredsednik Vučić je izrazio zahvalnost ambasadoru Alguvejliju što je veliku pažnju posvetio intenziviranju kulturne saradnje.\nPredsednik Vučić je izrazio nadu da će u bliskoj budućnosti imati čast da ugosti predsednika El Sisija i uputio mu pozdrave, zahvalivši u isto vreme na razumevanju koje Egipat pokazuje za pozicije Srbije kad je reč o pitanju Kosova i Metohije.\nPredsednik Vučić je ambasadoru Alguvejli poželeo mnogo uspeha na odgovornoj dužnosti koju preuzima u Komisiji Afričke unije. Ambasador Alguvejli je rekao da nosi najlepše uspomene iz Srbije i posebno zahvalio predsedniku Vučiću što je pokazao želju da razvija prijateljske odnose sa zemljama muslimanskog sveta.


Prijestonica Cetinje, Džudo klub „Crnogorac“ i proslavljeni crnogorski džudista Srđan Mrvaljević potpisali su danas memorandum o saradnji.\nGradonačelnik Prijestonice Cetinje Aleksandar Kašćelan kazao je da se potpisivanjem memoranduma, kojim se Mrvaljević postavlja za koordinatora mlađih kategorija u Džudo klubu „Crnogorac“, stvaraju odlične osnove za dobru saradnju, koja bi trebalo da bude na dobrobit djece - mladih takmičara.\n„Jedinstvene su prilike za grad, a posebno za djecu, da rade sa olimpijcima i vicešampionima svijeta. Mrvaljević je tokom svoje plodne sportske karijere dosegao do visina o kojima maštaju mnogi takmičari ne samo Džudo kluba „Crnogorac“, pa je bilo logično i Srđanu i nama, da im se pomogne da te snove ostvare. Znamo da do uspjeha ne vode prečice, već rad i odricanja, o čemu svjedoče brojne medalje i plakete sa takmičenja koje su osvojili takmičari našeg džudo kluba“, rekao je gradonačelnik.\nOn je uvjeren da će „Srđanova saradnja sa takmičarima, ali i sa trenerima, biti plodonosna i da će džudisti sa Cetinja, nakon rukometaša, biti naši sljedeći predstavnici na Olimpijadi“.\nObraćajući se učesnicima događaja, Srđan Mrvaljević, kazao je da se na Cetinju ne osjeća kao gost, jer ga za Prijestonicu vežu porodične veze, ali i zbog toga „što niko ko istinski voli Crnu Goru ne može na Cetinju da se osjeća kao gost“.\n„Iskoristio bih ovu priliku da našim građanima čestitam Dan nezavisnosti. Veoma sam ponosan na sve što je Crna Gora uradila za 15 godina, a posebno sam ponosam što sam dao neki svoj skroman doprinos kroz sport. Mislim da su svi crnogorski sportisti dali veliki doprinos kvalitetnoj promociji Crne Gore u svijetu“, naveo je on.\nMrvaljević je rekao da će sve svoje kapacitete staviti u službu Džudo kluba „Crnogorac“, te da se nada da će doprinijeti njegovoj “nadogradnji” kako bi u budućem periodu bili još kvalitetniji i bolji.\n„Iskreno se nadam da ćemo već za četiri godine ili za osam godina imati nekog olimpijca sa Cetinja, na koga ćemo svi biti ponosni“, kazao je on.\nStevo Knežević iz Džudo kluba „Crnogorac“ pozdravio je to što je Prijestonica prepoznala njihov trud da angažuju Mrvaljevića.\n„Srđan Mrvaljević je jedina svjetska seniorska medalja od obnove nezavisnosti 2006. godine. To je takmičar koji nikada nije poražen u Crnoj Gori od 2006. godine“, naveo je on. Knežević je rekao da su angažovanje Mrvaljevića na Cetinju, osim Prijestonice, podržale i firme Glosarij i Bemax.